url: =Zolai in Manglai, Kawllai te bangmahin ahoihna thu :: ZOMI DAILY\nposted on 22 October 2014 at 12:00 pm Lomkholna: Article, Literature\nMi khat khat in ei Zo lai a phatna thu ngaihsun loin Kawl lai Mang lai a phatna bek a phawk hi. Tua in kam tuam ahih manin a kilang deuh hang ahi hi.\nLai ih sinin, thu dang tampi a om hangin a thu lian belin pilna ih khang tuamnah ding thu ahi pen hi. Bang lai kua lai hi ta leh, ei tungah pilna a khangto theihnah ding ahi peuh peuh a hawih lo a hih kei ding hi.\nMihing in pilna siamna kheempeuh a tam pen, lai sung pan a sin a, a theikhia a hi hangin, tua siamnate a zat leu leu ciangin a sinna lai pen zang nawn loin a lung sung pan a theihna bek tawh a seem ta hi. Tua ahih ciangin tua hih siam bawl siamnate le lung pilnate ih sin theihna ih ngah zawh theihnah ding peuh peuh lai hawih a hi ding hi. Bang lai hi ta leh tampi ih gelh thei, ih sim thei hangin ih pumpi sungah hih siam bawl siamna phate le lung pilna hawihte ih ngah khit ciang a ih zat kina (kikna) pen bek a man pha hi.\nMi kheempeuh in hih siam bawl siamnate leh lungsim siamnate leh a man pha a tung lam a ih siamsate kheempeuh ih ngah nuam a ih sin ciat hi. Tuate, kam tuam tawh sinna pan ih siam zawh ih ngah nawhnah ding, hun tam a bei thei zaw hi. Ei kam tawh sin leeng, a hun tawm bei thei zaw ding a sinnate zong a tel takin ih thei thei zaw ding hi.\nTua tham loin ei gam sung panin ei lai a kizatna a tam peng (pen) ding hi. Tua ahih ciangin Mang Kang gam Kawl gamte panin Mang lai Kawl lai a hawih pen ding hi. Ei gam sung pan in ei lai a hawih pen, tampi a kizang pen phattuamna a pian’nah ding pen a hi ding hi.\nKawlte Mangte in zong amau gam panin amau kam tawh tan tampi kum sawtpi a sin uh hi. Ei gam panin tan li ciangin bek ih sinin mi tampi in lai a phatna ih phawk ciangin tan tawm lua ih ci ding hi. Ahi hangin tua lai takin: “Zawng an lim mel thei lo” a cih bangin eite in ei lai a kiman’na kizatna ei gam sung pan a thupi zawnate ngaihsun loin Kawl lai Mang lai bek bek ih deih hi. Tua kam tuamte a hawih mah mah hangin ih siamnah ding hun tampina bei hi. Ei gam sung pan zong tuate zatna a tam kei hi. Tuate kumpi naseemte leh gam dang a pai kawi kawi zo dingte bek in tampi a zang bek ding hi.\nLai sin mi kheempeuh tua bang piang zo kim ding ih hih kei hi. A tam zaw in innah ompi ding ih hi hi. Mang Kawlte zong amau gam pan tua bangmah ahi uh hi.\nTua ahih ciangin hi siam bawl siamna leh lung pilna hoihte a tung lam a ih simsa thu manphate ih ngah theih baih ih siam thei baihnah ding peuh peuh ei phattuamnah ding ahi zaw ding hi. Tua siamna phate ih zatna pan phattuamna hong piangte in sum tampi zangin (sangin) a man pha zaw hi. Bang hang hiam ci leh, sum tawh siamna kingah hi lo a, siamna tawh sum kingah hi zaw hi.\nLai dangte zong mi tawm kha bek in a zang zo bek ding hi. Zo lai a hi leh ei gam mi kheempeuh in ih zang kim ding hi. Tua ahih ciangin lai dangte siam lohna sangin Zo lai siam lohna a kisam zaw kha ding hi. Phatmawhna thupi zaw hong hi kha ding hi.\nRev. J.H. Cope\n(Hih thu pen “Tedim Thukizakna” (The Chin Hills News), April Kha, 1933, Bu XIII, Nambat 2 sung pan hong kitei sawn hi. Lai gelh zia zong ama gelh dandanin hong kigelh hi. J.H. Cope in 1925 kumin Sangmang (School Inspector) a sep ciangin Kumpi Sangah Kawl lai tawh a kisin pen Zo lai tawh sinsak hi. Zo lai kisam a sakna thu hih a lai gelhna panin kimu hi. Tu hunin zong hih thu a kisapna om ahih manin I sim tek dingin kong khahkhia hi. A thu tel pak loh a om leh simkikkik lehang kitel thei hi. Laimal maan lo pawl khat bracket ah kilak hi. Rev. Gin Khan Nang)\nPrevious: Tulaai leitung Thuthang Tuamtuam Updates October 21, 2014\nNext: Zomi Lakhui thak DVD – Pasian’ minphatna Late “A nisim in, Ama’ hoihna” Taangkona


timestamp: atn

url: =Malaysia, Cameron Highlands ah mencim in Myanmar gammi 3 si :: ZOMI DAILY\nMalaysia, Cameron Highlands ah mencim in Myanmar gammi 3 si\nposted on 14 October 2018 at 8:46 pm Lomkholna: Malaysia, News, Sawltak, World\nMalaysia gamsung Cameron Highlands ah guahtui tamluatna hangin mencim a, Myanmar gammi 3 si cih NTS pan kiza hi. Tuni Sunday ni in thupiang hi a, Cameron Highlands, Kuala Terla, Kampung Tiga, Batu 49 aom innkhat mencim in atolhkhia ahihi.\nGuahtui tamluatna hangin innkhat akicim, lei atolhkhia kici a, asihlawh Myanmar gammi 3 te lakah numei 2 leh pasal khat kihelkha uhhi. Tuate pen kum 23 leh kum 34 gualpawl hi uh a, ageinai aom Farm te ah lokho nasem in aom uh kici hi.\nHihvai tawh kisai in kumpi thunei ahi Cameron Highlands police chief Deputy Superintendent Ashari Abu Samah in agenkhiatna ah Police te’n zingsang 10:40am hunpawl in mencim leitolh buaina om cih hongki zasak hi ci’n genkhia hi.\nKhuasung mite khatin phone tawh hongzasak in, kalawmte mi 3 mencim leitolh in hong vulhnelh cipsak hi ci’n honggen cihi.\nTuaciangin tuabangin aki vulhnelhkha te azongdingin Search & Rescue Operation kipanpah hi. Tuabangin azongkhiading te lakah District Police Headquarters panin Officer mi 3 leh adang Personnel mi 7, Fire & Rescue Department panin Officer mi 2 leh adang Personnel 16 te’n aki vuknelhkha te azongkhiading in kipanpah uhhi.\nZingsanglam 11:30am hunpawl in aki vuknelhkha numei 2 te alawmte’n mukhiathei uh a, tua numei 2 tepen anih in sikhinta uhhi.\nAhi zongin adang aki vuknelhkha pasal khatpen kimuzo pahlo ahih manin Search & Rescue Team te’n zongpah ngeingai uhhi. Asawtlo in mencim leitolh ii vukcipkhak khempeuh ki mukhia hi.\nTua mencim leitolh in anawkkhiat innpen kumpi te theihpihna omlo, phalna omlo in illegal in akilam cisawnsawn hi. Mencip laitak in buksung ah nasemte a ihmut laitak hi a, guahtui tamluatna hangin tua bukpen kicim in leitawh atolhsukkhawm ahihi.\nMore: Myanmar, Mawlamyine ah guahtui tamluatna hangin leitolh in Pagoda kisia\nTuabangin atuahsia asi Myanmar gammi 3 tepen Aung Thong (Kum 23), leh azi Naing Vai (kum 23), tuaban ah adang numei Mu Aye Aye (kum 34) cihte kihel uhhi. Tua asi mi 3 tepen apumpi tungah bangmah ID (identification document) omlo ahih manin, athu akicing in kitheician nailo hi.\nAhi zongin tua asi mi 3 te ii aluanghawm pen Tanah Rata aom Sultanah Hajjah Kalsom Hospital ah Postmortem bawlding in kipuak cih kiza hi. Sawltak #zomidaily\nPrevious: Gentehna hoihkhat (sehnel tungah ngasa) ~ Job Cinpi\nNext: I kap phial zongin ~ Dong Mung\nMalaysia pan Singapore tuipek in alutsawm Bangladesh gammi 4 kiman ~ ZD\nZAM Thupuak :: 09 April 2017 (UN vai USA Kentucky Thuthang)


url: =Zo People (Zomi) once reigned over central Burma ~ Dr. Dongno :: ZOMI DAILY\nposted on 1 November 2016 at 12:09 pm Lomkholna: Article, Dongno, Politics\nZomi te Kawlgam laizang ah kumpi-gam nei-in i teeng ngei hi – Ei Zomite mualtung i tun ciangin, nuntak haksa, an kham lo-in haksatna tampi i tuah ciangin i lung neu thei hi. Tua ahih ciangin, zaanggam aa teeng mite sangin, hamsiazaw kisa-in mibaan zo lo, ahehpihhuai minam khat peuh i kisa kha thei hi. I tangthu limtak i en pha ding hi.\nHih anuai aa mipil tampite-in, ipu-ipa Zomite bangzahin, na thahat ngei-in, Kawlgam laizang teng ah, Zo kumpi-gam, Zominam khatin, Zogam, Zolei na nei-in na maang ngei uh cih a ciaptehna uh panin i theih ciangin, mimawkmawk hi lo-in apicing minam khat i hihna i mu thei hi. Tua bang aa minampi i hih pen ‘Zo’ cih minam min simloh min dangin ong pia thei lo hi. Zomi i hih manin a kipaak huai minam i hihna i tel nadingin anuai aa bangin i mu thei hi.\nZo Dynasty : 800 AD – 1550 AD, Zo Petty Kingdom, Zo Petty Nation, Zo Country. Proudly, at the zenith of their success Zo people, for over eight centuries, had established, Pu-pa Zomite a thahat, a vangliat hun lai-un 800 AD-1550 AD sung anuai aa bangin mun leh mual leh gam nei-in Kawlgam laizang ah na maang ngei uh hi:\n[Zo Kumpi gam : “ Chindwin gun kuam teng ah Kumpi gam neu khat om aa a kumpite leh ukpite, Zo ( Jo ) kici hi” ci-in Sen kumpi Tang kumpi uk sung aa gam taangmi , Fan Cho – in. 862 AD kumin limtak na ciamteh hi.]\nDescribing Zo kingdom, “….with ruby mine on the Southeast and China on the East”. (Julia Lowell : The Great Wall p6.) The Zo petty kingdom, was a sizable land comprising one of the richest natural resources on earth lying beneath their feet – ‘the ruby land’.\n[Julia Lowell in” Tua Zo kumpigam pan nisuahna khang lam ah Suangmanpha khuukpi om aa, nisuahna lam ah Sengam om hi” ci-in nacian gen hi. The Great Wall p6. Tua Zo kumpigam pen zaipi khat hi aa, leitung aa amanpha pente khat ahi leisung sum piang a omna a khe nuai uah siksik uh hi.\nAma gen pen Dahpa tangthu tawh ki tuak mahmah hi. Dahpa-in thuksuang dingin leisek tangh ciacia suang ong pua hi. A zi-in suangmanpha ahih lam na thei pah gige in” Hihte ka pate hauhnate hi lo maw!” ci-in Dahpa kiang gen hi. Dahpate nupa zong ong nuamsa takpi hi. A khuazang adingin ni sagih sung pawi khaam sak hi.\nDahpa never had to work hard and therefore he was assumed to be skiving off and was mistakenly called ‘lazybones’. Yet he had everything he wanted by simply ‘beating his magic drum’, the legend goes. It is a popular practice among wealthy Zomi animists to celebrate ‘Ton’, a weeklong feast, in an ostentatious display of their social status and ensuring merits for life after death. Dahpa-in naham sep kul nawn lo ahih ciangin, nasem nuam lo-in thadah kisa kha hi. A khuang tum peuh leh adeih pepeuh ngah hi kici hi. Zomi lawki aneipiante-in aneihna uh lak kawm leh akha uh anopsak nadingin Ton ci-in nisagih sung tong in pawi kham uh hi.\n2. Zo Nation : , Rev. Fr Vincentius Sangermano, 1783, “To the east of Chien (Chin) mountains, between 20°30′ and 21°30′ north latitude, is a petty nation called Zo (Jo, Shu)…. Description of The Burmese Empire, page 35. [Zomi Nam : Rev. Fr Vincentius Sangermano in 1783 kumin “Chin mualte’ nisuahna lam, 20’30’ leh leilu lam 21’30’ kikaal teng ah Zo(Jo/Shu) kici minam khat a om hi” ci-in na ciamteh hi.]\n3. Zo Country: Sir Henry Yule, 1508 “ Yo (Zo) country and the location of which was west of the mouth of Chindwin, the interior of Doab, between the Irrawaddy and Chindwin…” Sir Henry Yule, 1508, [Zogam : Sir Henry Yule, in, “ Irrawaddy leh Chindwin gun kituahna nitumna lam diak ah Zogam a om hi” ci-in 1508 kumin na ciamteh leuleu hi..\n[Tuni mahmahin, Pinle Bu Subdivision sung ah ZOmite tenna lui mun tampi ah kimu thei lai hi. I pu/pate’n a tualbawlna uh pi 13 asaang suangtumpi, zong Monywa khua gei aa Sibani khua pan tai nihna ah ding zeunzau lai a tua kiim aa kawlte’n ‘Zomite pasian’ci uh hi…Falam kum za cin phawkna magazine p 232. Sagaing khuapi sung ah zong ‘Zomite ki tuahna’ kici veeng khat om lai hi. (Zomite’ Takkhahna’ -Tun Thawng) ]\n4. Zo District: “The Jo/Zo is on the lower water of the Kyendwin (Chindwin) not far from Ava; the district is sometimes called Yo or Jo (Zo).” Rev. Howard Malcolm. [Zogam gamkhawkpi : [Ava pan aki gamla lo Chindwin khanglam deuh ah Zomite teeng uh aa, tua gamkhawkpi Zo, Yo ahk Jo kici hi.” Rev. Howard Malcolm ]\nThese are historical evidences that the Zo (Jo/Yo/Shu) people, once had ‘dominion’ over the area what is now Popa, Pagan – Nyaung Oo, Mandalay, Sagaing, etc. in central Burma for over eight centuries. Hih tangthu ciaptehnate-in, Zomite hunkhat lai-in Popa, Pagan-Nyaung U , Mandalay Sagaing, Kyaukse khawngteng ah na tualbial in kum 800 val sung bang Zogam ukna na nei ngei uh ahihna ong lak hi. Dr J Suan Za Dong – Excerpt 3 ZO PEOPLE (ZOMI) ONCE REIGNED OVER CENTRAL BURMA. (fr.p 8 of Rethinking Our Identity – Dr J Suan Za Dong)\nPrevious: Na Nu Nakhem Ngei Hiam! ~ Dimno’ Pa\nNext: China gamah Suangmeihol tawhna khuk puakkham ~ Thang Khan Lian


url: =English Speaking Course In R K Puram Sector 12, Best English Speaking Course In R K Puram Sector 12, Spoken English Classes In R K Puram Sector 12, Best English Speaking Institute In R K Puram Sector 12\nThe English Speaking Course In R K Puram Sector 12 is the specialist of English courses in R K Puram Sector 12. Thanks to our methods you will have all the keys to improve your level in English and pass your tests. Many opportunities for coaching and accompaniment are offered to you to master oral and written English.\nenglish speaking course in R K Puram Sector 12, best english speaking institute in R K Puram Sector 12, top 10 english speaking institute in R K Puram Sector 12, spoken english classes in R K Puram Sector 12, english speaking institute in R K Puram Sector 12, best english speaking course in R K Puram Sector 12, best english institute in R K Puram Sector 12, english classes in R K Puram Sector 12, best 5 institute of english speaking course in R K Puram Sector 12, english speaking classes in R K Puram Sector 12, english speaking course in south R K Puram Sector 12, best institute for english speaking in R K Puram Sector 12, english coaching in R K Puram Sector 12, english speaking course in R K Puram Sector 12 only sunday classes, english institute in R K Puram Sector 12, english course in R K Puram Sector 12, british english speaking course in R K Puram Sector 12, best english coaching in R K Puram Sector 12, best spoken english institute in R K Puram Sector 12, english language course in R K Puram Sector 12, language courses in R K Puram Sector 12, top english speaking institute in R K Puram Sector 12, english language institute in R K Puram Sector 12, spoken english institute in R K Puram Sector 12, best english learning institute in R K Puram Sector 12, best english classes in R K Puram Sector 12, spoken english course in R K Puram Sector 12, english learning institute in R K Puram Sector 12, english speaking coaching in R K Puram Sector 12, english speaking course in east R K Puram Sector 12, online english speaking course in R K Puram Sector 12, english speaking course institute in R K Puram Sector 12, english language classes in R K Puram Sector 12, list of english speaking institute in R K Puram Sector 12, best english language institute in R K Puram Sector 12, public speaking course in R K Puram Sector 12, learn english in R K Puram Sector 12, best personality development classes in R K Puram Sector 12, best spoken english classes in R K Puram Sector 12, british language institute in R K Puram Sector 12, english coaching classes in R K Puram Sector 12, best personality development course in R K Puram Sector 12, top 5 english speaking institute in R K Puram Sector 12, top english institute in R K Puram Sector 12, english speaking course in R K Puram Sector 12 ncr, best english speaking institute in R K Puram Sector 12 ncr, best english speaking classes in R K Puram Sector 12, best institute of english speaking course in R K Puram Sector 12, best english course in R K Puram Sector 12, best coaching for english speaking in R K Puram Sector 12


url: =British Pop Superstar George Michael si ~ TK Lian :: ZOMI DAILY\nBritish Pop Superstar George Michael si ~ TK Lian\nposted on 26 December 2016 at 5:25 pm Lomkholna: Celebrity, News, Thangkhanlian, World\nDec. 26, 2016: Kum zalom 20 lai-a a minthang vauvau leh lasate lak panin a lawhcing pen pawl kum 53 mi British pop superstar George Michael a teenna inn London kiim-a om Goring, England ah si ta hi. “George Michael (a min taktak Georgios Kyriacos Panayiotou) lungnuam takin a teenna inn ah si ta hi,” ci-in a publicist Cindi Berger in ci a, natna leh dam lohna bangmah nei lo hi ci-in gen beh hi ci-in pulak hi ci-in BBC News in suaksak hi.\nMichael bang hanga si hiam cih a kitel nai loh hangin upmawh ding bangmah kimu lo hi ci-in police ten gen uh hi. Michael in 1980s in singer Andrew Ridgeley tawh Wham! band kici na phuankhia uh a, a minthang diak lai-in a album ten No.1 hits na ngah mun mahmah a, tuate lakah 1987 in a bawl “Faith” kici zong kihel hi.\nMichael’ innkuanpih ten a sihna thu Thames Valley Police panin statement pulak uh a, Christmas hun lai-in lungnuam takin si hi ci uh a, a innkuanpih ten hih bang haksat hun a tuah lai takun amau privacy mipi ten a zahtaksakna ding uh ngetna nei uh hi. Police ten Michael sihna hang gencian lo uh a, muanmawhna bel kinei lo a, ahih hangin a luang damin post mortem kibawl ding hi ci uh hi.\nMichael pen a lasak cil lai-in teenybopper idol kici a, a lasak hits ngahte lakah “Wake Me Up Before You Go—Go,” “Young Guns (Go For It)” leh “Freedom” kihel hi. Solo artist ahih banah songwriter zong hi a, amah a gensia (critics) ten a aw tuam diak se ahih manin phat mahmah uh hi. Michael in leitung bup ah 100 million albums val zuak khia a, Grammy leh American Music Awards hunkhop a ngah banah Aretha Franklin, Ray Charles, Luciano Pavarotti leh Elton John cihte zong duets record na bawl hi.\nRelated: Johor Baru leh Kuala Lumpur kikal ah Bus kibung, mi 14 si, 16 liam, Myanmar 2 kihel ~ ZD\nA lasak hun sung (career) in khamtheih zangin sex lamah a kihtakhuaipipi in (risky sex) gamtang ahih manin thukham na palsat mun mahmah a, 1998 in mipi lakah kilawm lo takin a gamtat manin “public lewdness” ngawhna tuak in Los Angeles ah kiman ngei a, homosexual ahi hi. Thang Khan Lian\nPrevious: Russia te vanleng kia ah asuakta omding in ki lamenlo ~ TK Lian\nNext: Kum thak ~ ZBYF Tangko\nZomi Nam Ni pianna leh ngaihsut huai thupite ~ Prof. Dr. Thang Za Tuan\nKhangthak Zomite lungsim puakzia ~ Hau Za Cin\nVondeih Kep Ding – 33 (Pau Khan Kap)


url: =Vondeih Kep Ding – 138 (Dimno’ Pa) :: ZOMI DAILY\nVondeih Kep Ding – 138 (Dimno’ Pa)\nposted on 20 March 2018 at 12:42 pm Lomkholna: Article, Paukhankap\nDear Tawngno, Nungkum kipatlam khat in Canadian te pasal khat nitak in Pub khat ah pai in a lawmte tawh zudawn a, a ciah hun ding ciangin a zukham veng nai lo ahih manin Uber sam in ciah a, a zingsang ciangin a nusiat a mawtaw la kik dingin pai hi. Manager te-in a zukhamna hangin a mawtaw nusia in Uber tawh a ciah thu a theih ciangin thupi sa uh a, letsong hon khat piak beh uh hi.\nHih thu ka lungngaih ciangin eimite tawh kikhai sa ing. Ei pen zu dawn in i kham khit ciangin cycle la-in vaknuam kaltang se hi hang. Kua mah’n ka zudawn lam hong thei kei in teh, aci bang khat in khuasung teng ah awng to hi hang.\nItna lungsim leh midangte ading ngaihsut sak in a khual thei hileng zukham pi in vakngam huai het lo hi. Namdang lungsim picingte in, ‘zu a ham uh ciangin khat peuh taih khial kha in, accident kha leng,’ ci-in a mawtaw uh a lawmte hawlsak uh a, eimite in ahih leh zu i kham ciangin i mawtaw, leh i motorcycle te la-in ei mahmah in hawl in khuasungteng ah i vak sese hi. Ngaihsun taktak leng maw midangte liam leh bai ding, ei hangin khat peuh a sih lawh ding kingaihsut sak het lo-in, midangte khualna lungsim cinthem cia zong a kinei hethet lo hi mawk hi. Pilvang huaita sa ing, Tawngno!\nTawngno aw, khangno khat na hihna hangin zu peuhmah dawn kei in, hong ci keng. Ahi zongin na kamnam khit ciangin mawtaw ahi zong, motorcycle ahi zongin hawl peuhmah kei in. Zukhamna hangin tuahsia-a i om pen phamawh sa kei lai ing. Ei zudawnna hangin midang khat peuh in a liam lawh, a sih lawh ding pen piang thei sa lo hing.\nNang bek hi lo-in i khua aom khangno khempeuh in zu a kham uh ciangin inn ah om hithiat leh ut ing. Midangte khualna lungsim cinthem cia beek nei ta leng ut ing. Thukhual in midangte ading zong ngaihsut sak thei ta leng ut ing.\nA tuahkhak uh ciang bek in a kikhel pan leh a zuih sawm pan mi om uh a, ei pen tua ci bang mite hi lo ding hi hang. Thu le la kan in i tuahkhak sese loh hangin a hoihte zui in, a hoihlote peel ding hi hang. Ei tuah tektek, ei sin tektek khit ciang bek in zuih sawm in, i kikhel sawm pan leh bel zekai ding hi hang. Hong it, Na Pa (February 21, 2018)\nPrevious: Aki buaipihlo ZCLS (Zomi Christian Literature Society)\nNext: Tg. Suan Kam Lian (Hatlangh) ii luanghawm Malaysia pan Anlangh khua ah ki puading\nZAM Thupuak :: Chin State pan galtai te UNHCR in 2019 kumbeidong panpihding\nZAM pan dahpihna ~ Tg. Zam Tuan Tuang\nNupi khatin kumkhat valdeuh aphapan atangek meikuang lakpan honkhia\nCancer natna neite koici kepding (ahuampi)


url: =12.10.2014 Tuni leitung thuthang te :: ZOMI DAILY\nposted on 13 October 2014 at 2:13 pm Lomkholna: CinNgaih, News, World\n.Thai kumpi thunei te in Oct.11 ni in Rohingya te mundang ah alal ding mi 53 leh maikai ding a amuan mawh Thai mi 2 tawh man uh hi.Hi te pen Takua Pa District PPhang nga khanglam bawngnai kung huan ah man uh hi.Hih mite pen Rakhine state leh Bangladesh pan hi in,malaysia gam ah paisawm uh a,tui lam tawn in hong pai uh cihi.Hih bang a kumpi thu nei te in thakhat thu in abuluh a mat na hang in Rohingya te mi 12 taisuah uh hi cihi.\n.Cameroon gam president Paul biya in May 16 leh July 17 a akimancipte kikhah khia ta hi ci n radio pan in gen khia hi.Hih mite te pen Sente mi 10 leh gammi 17 hi in, Nigeria a om boko Haram te buluh a mat hici in ki ummawh in ki mawhsak hi.Ahih hang in Boko Haram te pawl te in nial uh a, ahi zong sang naupang numei 200te amatcipna tungtawn in amau mah kilam en veve hi cihi.\n.Russia President Putin in Ukrain gamgi a om Russia galkap te kila khia khinta hi ci in gen hi.Hih thu tawh kisai in Mr.Peskov in agen na ah galkap te in trainning man khin ta ahih hang hi ci in gen hi.Hih galkapte pen 176,000 pha in Roster gam kimteng ah koih uh a, tuma inRussia te in galkapte lakhia ta ci in ahih hang US leh NATO te in lakhia nailo cihi.Tua ban ah Russia te in Ukrain gam a kumpi langdo te galval tawh huh ci in US leh NATO gen a,a hih hang Russia te in nial uhhi.Nung Fridayni in Russia President Putin leh Ukrain President Petro Porochenko in thukikup ding in geel uhhi.Ukrain galkap te leh Russia deih thautawi te Sept,ni 5 ni in kilemna ding lai bawl uh a,ahih hang tuni ciang dong mah gamnuai mite kepna Donetsk ah kikap lai uhhi cihi.April kha aki pan kikapkap na hang in mi 3,500 val si khin ta hi cihi.\n.Syria gam Kobane khuapi pen alau huai din mun ah omhi ci in US Defence Secretary Chuck Hagel in gen hi.Tua ban ah hih kido na hang in mi 500 sikhin ta in tua lak ah IS te 298 sikhin ta cihi.US leh akipawlpih te van lam tawh kisai a akapna uh malak pih mahmah ci in, ahih hang in IS te in atam zaw khuapi sung ngah hi cihi.\n.Tu sungteng Ebola natna kizelhna hang in mi 4,000 val asi phata hi ci in WHO in gen khia hi.Hih natna tawh kisai in gam sagih dong kizel hi cihi.Hih natna hang in mi 8,399 in natna ngah ci hi.Africa gam ah hih natna adaihna ding $1 billion kisam ding cihi.Ebola antna pen Africa gam bek ah hilo in Eurogam ah zong mihing leh mihing hong ki lawh ta hi.Africa gam ah Ebola antna neite akhoi Spain siampi nihte zong hih natna kilawh uh a,Spain ah ciah in kibawl uhhi.Ahih hang damzolo in si uh a,tua bawl nurse numei khat in Ebola natna ngah hi.tua nurse nu dinmun pen alau huai din mun ah om cihi.\n.Iraq gama IS te in Baghdad khuapi vanleng tual dong hongki zel ta hi cihi.Hih bang a ki zelhna hang in khuapi ciing galkap te tawh hong kikap uh cihi.IS te in liang a puak vanleng kapna te hong nei uh ahih man in vanlebf akap ding uh pen launhuai mahmah hi cihi.Tua sung teng pen Is te in Kobane khaupi pen galkap vekpi tawh asim laitak uh ahih man in, Baghdad pen sim lo uhhi cihi.Ahih hang in galkap te pen hong kapsim zel in tai khia zel cihi,Tulai tak in Baghdad khuapi kim a om khua te alaklak laitak uhhi cihi.\n.India gam ah Bangala tuipi pan hong nung hoihpi hang in India nisuahna lam a om tuipi dung teng huihpi in nawtn ngawt hi cihi,Hih huihpi pen Cyclone Hudhud ci in,nai khat in tai 120 nung ci hi.Hih bang a huihpi nung na hang in mi 300,000 in mun muan huai ah kituah in, singkung za val bullot hi cihi.Sunday ni zong hong nawt ding ahih man in hotkhiatna nasem ding in Andhra Pradesh leh Orissa ah kiginsa in om hi cihi.hih huihpi nung hang in Andhra Padesh ah mi nih si cihi.\nPrevious: Malaysia Khuado Pawi Committee 2014 pan sapna\nNext: Dum thuksung a Uiphuk no nih te


url: =Pawlpi maw Laisiangtho? (The Church or the Bible?) ~ Peter Suumpi :: ZOMI DAILY\nposted on 14 December 2017 at 9:14 pm UTC+9:30 Lomkholna: Article, Biakna, Catholic, PeterSuumpi\nLaisiangtho pen eite aading in akisam pen ahi hi. Pope kisam lo hi. Pawlpi kisam lo hi cih te ih zakngei tek ahi hi. Ahizong in Laisiangtho sung nangawn ah Laisiangtho bek athupi pen hi cih genna Theory na hilh lo hi. Laisiangtho sung ah kihel in a hong hilh thu in Pawlpi pen Laisiangtho sang in piang masa zaw hi cih ahi hi. Topa Jesu mahmah in zong Laisiangtho sung bang mun teng gelh ahi hiam? Gelh lo hi.\nTopa Jesu in Laisiangtho gelh ding sang in ama min (Jesu Christu) tawh lungdamna thu hilh ding in Pawlpi khat bek na phut zaw hi.\nCatholic pawlpi aading in Laisiangtho le Pawlpi anih in kisam hi. Tua Pawlpi le Laisiangtho te nih lak ah khat aom kei leh khat zong om zolo ding hi ci in um hi. Laisiangtho khat bek tawh kicing ci in asang mite aading in dotna tawmtawm hong om hi.\nKhantna (1) Ciapteh ding in Laisiangtho pen Topa Jesu hong pai zawh AD 397 kum ciang dong tuni aa ih zat Laisiangtho bu bang in om nailo cih ahi hi. Laisiangtho pen Carthage Pawlpi khawmpi omma AD 397 ciang dong Laibu bu khat bang in kikaikhawm zo nailo hi. Tua hun lai in Yathih Siampi khat in Laisiangtho bu khat agelh ding pen kha 10 bang hun sawt hi.\nHih bang in Laisiangtho Laibu khat in hong piankhiat theih nading in Pawlpi in bangci kaih khop ahi hiam? Tua bang hun lai in Laisiangtho hong piankhiat nading in hih te Laisiangtho hi, hi te hilo hi cih khentat theihna thuneihna arrna pen Pawlpi sung bek ah om cih pen nial theih ding hilo hi. Hih bang in khentat theihna ding thuneihna arrna pen Laisiangtho sung ah om lo hi.\nNihna (2) Laikhetna hong pian zawh hun na ngawm in Laisiangthobu bu khat lei ding pen Christian te aading in haksa lai mahmah hi aa nidang lai laikhetna set omma AD 1500 ma lai ciangciang Christian khat in Laisiangtho bang ci neih theih ding ahi hiam?\nThumna (3) Matthew 18: 15 -17 na sung ah Topa Jesu in khentat theihna thuneihna arrna pen bang hang in Pawlpi tung ah kinga hi na cih ahi tam?\nMatthew 18: 15 – 17 sung ah “ Na sanggam te uh na tung uhah hong khialh leh pai in no tegel bek theihin a khialhna va gen un. Na thu uh a hong man leh na sanggampa uh a ngahkik na hi uh hi. Ahizong in na thu uh hong man nop kei leh, Laisiangtho sung ah, minih ahihkei leh mi thum theihna bek tawh mawhsakna khat peuhpeuh man pan hi, acih mah bang in midang khat ahi aa, nih ahizong in tonpih un. Amah in tua mite thu amannop kei leh Pawlpi te tung ah a thu ko un. Pawlpi thu na ngawn a manno[p kei leh Gentail mite le siahdong te bangin na ngaihsun un.\n“အကယ္၍ သင္၏ ညီအစ္ကုိသည္ သင့္အား ျပစ္မွားက်ဴးလြန္လွ်င္ သူ႔ဆီသုိ႔ သြား၍ ႏွစ္ဦးခ်င္း သူ၏ ျပစ္မွားမႈကို ေထာက္ျပ၍ ဆံုးမပါေလာ့။ သင္၏ ညီအစ္ကုိသည္ သင့္ကုိ နားေထာင္လွ်င္ သင္သည္ သူ႔ကုိ ျပန္လည္ ရယူႏုိင္ေပသည္။ သုိ႔ေသာ္ သူသည္ သင့္အား နားမေထာင္လွ်င္ သင္ႏွင့္အတူ အျခားသူ တစ္ဦး၊ ႏွစ္ဦး ထက္ပိုေသာသူမ်ားကုိ ဖိတ္ေခၚလာေလာ့။ ဤသို႔ျဖင့္ ထုိသက္ေသခံရွိသူတုိ႔၏ နားခ်မႈႏွင့္ သင္တုိ႔ ညီအစ္ကိုအၾကား ေၾကေအးရန္ ေျပာဆုိမႈ စကားတိုင္းသည္ ထုိသက္ေသခံအျဖစ္ ရွိေနေသာ ႏွစ္ဦး၊ သံုးဦးအၾကားတြင္ သက္ေသတည္ေနလိမ့္မည္။ အကယ္၍ သူသည္ ၎တုိ႔ စကားကုိလည္း နားမေထာင္ပါက သင္သည္ အသင္းေတာ္ကုိ ေျပာပါေလာ့၊ အကယ္၍ သူသည္ အသင္းေတာ္ စကားကုိ နာမခံလွ်င္ သူ႔အား သာသနာပလူကဲ့သုိ႔ လည္းေကာင္း အခြန္ခံကဲ့သို႔လည္းေကာင္း ဆက္ဆံပါေလာ့။”\nLina (4) Christian te aading in abulpi penpen in “Laisiangtho” bek hi cih pen bang Laisiangtho mun ah kigelh hiam?\nNgana (5) Tuhun dan aa laithei mi atam nailoh hun lai ahi AD 1500 hun lai in laithei lo mi atamzaw te in Laisiangtho pen koi ci bang in sim thei ding uh ahiam?\nGukna (6) Hih laisiangtho ii zungpi le akip theihna ding khuampi te in bang ahihiam?\n1 Tim 3 : 15 “Ahizong in ka hong zekai khak zenzen leh thuman thutak khuampi le bulpi, a nungta Pasian Pawlpi ahi Pasian innkuan sung ah bang ci gamtat ding cih na theih nading in hih ka hong laikhak in lam hong lak ding hi.”\nAnungta Pasian innkuan pen Pawlpi ahi hi. Tua Pawlpi pen Laisiangtho ii khuampi le bulpi ahi hi.\nSagihna (7) Laisiangtho sung ah Topa Jesu in bang mun teng gelh hiam?\nGiatna (8) Laisiangtho sung ah Topa Jesu in zungzuipi te kiang ah Laisiangtho na gelh un cih sawlna bang mun teng ah om hiam?\nKuana (9) Laisiangtho simm in adeihna na khiat pen man mah hi, manlo hi cih bang ci theih ding na hi hiam?\nSawmna (10) Laisiangtho bu sung ah bang teng kihel ding hi cih pen bang ci theih na hi hiam?\nA tawpna ah akician mahmah dawnna khat tawh dawng ni cileng eite lam hong hilh pen Laisiangtho khat bek hilo hi cih kimu thei hi. Pawlpi pen ana piang masa zaw ahi hi.\nDotna – Topa Jesu in ama ii Pawlpi pen bang hun in na phut hiam?\nTopa Jesu in ama ii Pawlpi pen anuai aa bangin na phut hi. Tua in Matthew gelh lungdamna Laisiangtho alian 16 aneu 18 na sung ah kimu thei hi.\n“Ken hong gen in ah nang pen suangneu a cihnopna Peter na hi hi. Hih suangpi tung ah ka Pawlpi ka lam ding aa, sihna na ngawn in zozo ngei lo ding hi.\nTua bang ah Topa Jesu in Laisiangtho a bulhphut pawlpi na phuanglo zaw aa, lamlak ding in Pawlpi ana phuang zawkna pen adang laisiangtho mun te ah en dih ni.\nMatthew 28: 19 sung ah Topa Jesu in “ Tua ahih ciang in note pai unla midang khempeuh, keima nungzui mi suaksak in, Pa min, Tapa min le Khasiangtho min tawh tui sung ah naphum un.”\nMark 16: 15 sung ah Topa Jesu in “Tua khit ciang in amau te tung ah, Leitung khempeuh ah note pai kawikawiunla, mi khempeuh tung ah Lungdamna Thu na hilh ta un.”\nMark 16: 20 ah “ Nungzui te zong mun khempeuh ah pai in thu a hilh uh hi. Topa in zong amau te nasep seppih a, a thu hilhna te uh manhi, ci in a lahna in amau te tung ah vangliahtna limte a pia hi.\nNungzuipi te in Laisiangtho thuciam thak na sim kha lo uh hi. Thucian thak zong a kigelh ding aa akithawi akipat hun zong ahi hi. Nungzui pi te in “akam uh tawh Pasian thu” hilh in lamlak kawm in ngeina tradition te tawh Pawlpi naphut uh hi cih thu pen anuai aa Laisiangtho mun te tawh kimu thei hi.\n2 Thesalon 2: 15 sung ah “Tua ahih ciang in sanggam te aw, kam tawh ahi aa, lai tawh ahizong in ka hong hilh uh thuman te limtak in zui unla, kiptak in om un.”\n2Timoti 2: 2 na sung ah “Mi tampi te theih in ka thuhilh, na zaksa thu khempeuh, midang te a hilhsawm thei ding in a citak mite tung ah hoihtak in a zuih ding un na hilh un.”\nDotna –Laisiangtho pen koi bang in hong piang ahi hiam?\nLaisiangtho pen Catholic Pawlpi sung pan hong piang ahi hi. Thuciam thak pen AD 397 kum in Carthage khua aa Pawlpi khawmpi ah Pawlpi sung aa tulpi (Bishop) te le laithei te kikaikhawm in laibu te hong kaihkhop uh ahi hi. Laibu tuamtuam te hong kaikhawm in Laisianghtho in hong pian ma in mun dang tuamtuam te ah tua laibu te kithehthang in ana om ahi hi. Hih thu ih et ciang in tanglai Catholic Pawlpi in kum 300 val sung in Laisiangtho aom loh hang in ngeina (tradition) tawh Pasian thu na hilh uh hi.\nDotna: Kua in Laisiangtho sungah bang laibu te kihel ding cih khentat hiam?\nCatholic Pawlpi in tua laibu neu te pen hoihtak sittel in Khasiangtho vangliatna tawh akigelh hi aa, koi te Laisiangtho in ciamteh ding cih hong khentat hi. . AD 1440 kum laikhetna set ahong pian ma in Catholic Yathih siampi te in tua Laisiangtho te pen akhut uh tawh na tei kik ngelhngelh uh hi in a nuntakna uh tua bang in Pasian aading kipia khia uh hi. Laikhetna set hong kibawl khit na ngawn in zong Laisiangtho bu khat pen tamman lua ahihman in innkim in neih zawh ding hong thu baih lo hi. Laikhetna set hong bawlkhia masa pa ahi John Gutenberg in AD 1456 kum in Catholic Pawlpi ii amasa penpen Laisiangtho bu hong khenkhia hi. AD 1534 kum ciang ciang ah Martin Luther letkhiat Laisiangtho om nailo hi.\nDotna : Laisiangtho bu sung ah Laisiangtho, khat bek in Christian te aading akisam pen leh abulpi pen hi cihna bang Laisiangtho mun ah kigelh hiam?\nKigelh lo hi. Christian khat aading in Laisiangtho bek pen lam man hong lak laibu le Christian te ii bulpi hi cihna mun khat zong omlo hi. Laisiangtho in agen in ah; Laisiangtho sung aa kigelh te ii khiatna mantak in khiat theih nadingin Pawlpi dot ding hi ci in na gelh hi. Tu in ahileh ei ii utdan dan in ih khiat pen akilawmlo le ahih huai het lo ahihna Laisiangtho mun te en dih ni.\n2Peter 1: 20 sung ah “Na phawk ding uh a thupi mahmah khat in: Laisiangtho sung aa om thugen kholhna te, kua mah in ama pilna tawh ah khiatna gen thei lo hi.”\n2Peter 3: 16 sung ah “Lai a hong gelhna sung ah a thugen te tu-ate mah agennuam ahi hi. A laigelhna sungah a telhak thu tampi om a, theihna kicing lo in lungsim kiplo mi pawlkhatte in Laisiangtho sung thu a utut un a kawihei uh bang in Paul thugente zong aman lopi in khia uh ahihman in siatna a tuaklawh uh hi.”\nSawltak 8: 30 na sung ah “ Filip zong ama kiang ah va tai a, kamsang Isaiah laibu a simna za ahihman in, Na laisim akhiatna na thei hiam? Ci in dong hi. Amah in mi khat peuh in hong hilh tellohpi in bang ci theih ding ka hi hiam? Ci in dawng aa, ama leeng tung ah Filip a tuang nading in a sam hi.”\nDotna: Tua dan ahihleh Laisiangtho te a hilhcian ding sia in kua ahi ding hiam?\nTua sia pen Catholic Pawlpi sung aa anungta Khasiangtho Pasian ahi hi. Laisiangtho pen akibang lo in khiatna akikhiatna hangin adang Christian pawlpi gawm tul 40 val hong piang ahi hi. Tua bang aa atam nianua kikhen tangna pen Khasiangtho Pasian hang hi peuhmah lo hi. Protestant pawl khat te in naungek tuisawp pen sang na pi in adang protestant te in sanglo uh hi. Protestant Christian te ii Christian upna tawh kisai in kipum khat in kip thei lo uh hi.\nAhihang in Catholic pawlpi ahileh upna kiciamna (the creed) le upna bulpi te aom mah bang in kipum khat in hong makaih ding tuucing alianbel siampi (Pope) kinei hi.\nJohn 14: 26 sung ah Topa Jesu in “Ahizong in Pa in kei ma tang in a hong sawl ding Huhpa Khasiangtho a hong tun ciangin note tung ah thu khempeuh hong hilh ding a, note tung ah ka hong gensa thu khempeuh zong hong phawksak kik ding hi.”\nJohn 16: 13 na sung ah “Tua ahihman in thuman hong lak ding Khasiangtho hong tunciang in thu khempeuh a man in hong hilh ding hi. Ama ngaihsuttawm thu hong gen ding hilo a, ama tung ah akigen thute le a hong tung ding thute a hong gen ding ahi hi.”\nSawltak 1: 8 na sung ah “ Ahizong in note tung ah Khasiangtho hongtun ciangin vangliatna tawh na kidim ding uh a, Jerusalem khuasung, Judea gam sung, Samaria gam sung le leimong dong in note in keima thu na gen ding uh hi, ci in adawng hi.\nNidang lai in Pawlpi in athupi upna tawh kisai dotna te adawng ding akisap ciang in Khasiangtho Pasian ii lam-lahna tawh Pawlpi khawmpi na bawl in kikum khawm in na dawng uh hi.\nSawltak 15: 1-2 na sungah “Judea gam in Antiok khua ah mi pawlkhat hong pai uh aa, innkuan khat bang in a om thu um mite kiangah, Moses thukham sungah akigen bangin na vum uh na at kei uhleh hotkhiatna na ngah kei ding uh hi, ci in thu hilh ding hong kipan uh hi. Hih thu huhau un Paul le Barnabas, le hih mite kikal ah nakpi takin thu kinialna om in thu kisel uh ahihman in Paul le Barnabas le Antoik khua aa om pawlkhat te Jerusalem khua ah vapai in hih thu tawh kisai in tua lai aa om sawltak te le up ate tawh kimuh nading un a vaihawm uh hi.”\n(Hih Laisiangtho mun sungah Pawlpi khawmpi in hih bang in kitelkhialhna te aom ciang in Laisiangtho na zang lo in kikupna tawh thu ana khentatna kimu thei hi.)\nSawltak 16: 4-5 na sung ah “Thu hilh in a paina uh khua khempeuh thu um mite kiang ah Jerusalem khua aa om sawltak te le upate in zuih dingin a khensat uh ngeina te gen kawikawi uh a, tua ngeinate a zuih nadingun a hanthawn uh hi. Tua ahihman in Pawlpi mite a upna uh ah kip semsem in a nini in mi akibehlaplap hi.”\nThukhupna in ah\nLaisiangtho pen Catholic Christian te in athupi simlo hilo hi. Laisiangtho pen Catholic Christian upna ding in thupi mahmah hi. Catholic Christian te ii biakinn sung aa missa te zong Laisiangtho mun kammal vive tawh akigelh ahi hi. Catholic te aading in Laisiangtho pen Catholic pawlpi ii hilhna te tawh akibang in thupi in sang uh hi.\nCatholic pawlpi aading in Laisiangtho le Pawlpi anih in kisam den hi. Tua Pawlpi omkei leh Laisiangtho bek anuntak theih loh bangin Laisiangtho om kei leh tua Pawlpi zong nungta thei lo ding hi ci in Catholic pawlpi in um hi.\nSource: ကက္သလစ္လူငယ္မ်ားစုစည္းရာ Facebook group #LST pen Android mobile app Tedim laisiangtho Lailet: Peter Suumpi (Dec 14, 2017)\nPrevious: Yangon aom US Embassy paidingte theihhuai Policy thak\nNext: England ah naungek suakcilkhat alungtang apualam ah om, Operation kibawlsak\nLai hong khah khia pa pil tuak e a ki sam lo khong om sak mawk in


url: =Home Tutor in Khadaki. Book demo # Gurusiksha™\nHOME TUTOR IN KHADAKI\nSelect from 13000+ teachers for Home Tutor in Khadaki. Book demo # Gurusiksha™


url: =Pawlpi Sung thupiangte pan ~ MUC\nPawlpi Sung thupiangte pan\nAdmin 9:23:00 PM Articles, Conference Pianna thu\nNung sung teng e-mail pusuak kizen to ahih manin, ngah kei kha leu ci-in ong khak kik ingh. MYUM/UMM sung thupiangte kong zaksak zel pen lam dang asa, a deihlo, leh a lungdam zong om ding hi. Thute ong hawm sawn hi zaw ingh. Response ong om ciangin a lang nih pan ki saikak thei pan hi. Tua manin skeptically, negatively, or affirmatively in response ong neite tungah lung dam hi.\n1. SAKOLAM PAWI VAI-A PR. KHAI MENG LAI\nPr. Khai Meng laikhiat pen, Section sawl, Sia Yang Kho Mang leh Sia Ngo Beam in laigeel, UMM President Min Lwin-in endik, Rih Camp pai ding siapite thukim in circle leader-in ama min tawh khia ahihna Pr. Khai Meng in ong Confirm sak manin ama tungah lung dam. A tom-in en le'ng: Conference lehdo nadinga sia nautaangte sep khiat khempeuh ah makai siapite sawl vive ahih lamtak PULAAKNA (Revelation) ong suak zaw sop hi.\n2. UMM-EC (May 2005)\nMYUM pan Sia Memory ong pai. Isaih, Kanglo, Khen Go, leh Solomonte invite. Ordination dingin Hla Myoe Win, Ngo Beam, Khen Go cite ki list. Hla Myoe Wir lah Peingan nangawn vaanlo, Ngo Beam lah sumbawl hat lua, Khen Go lah Conf.te tawh ki sawh lua cih paulap in khat zong kipsaklo.\n3. LEAD SEMINAR YANGOON (April / May)\nConference vai mipi kikupna no khat nei uh. Conferencete kiang kikhawm thei/lo, hawh thei ding maw? Nekkhawm pia thei ding maw? cihte dong uh. SSD makaite' dawnna ah, zol un, lengla un, nuak kei un, kiteelna vai ah ei khial mah mah hi hang ci. Tua ciang Pr. Muller in Pr. Tin Tun sep hi ci'n khiat. Lampi lo-in sumpite ki sang theilo ding dan agen ciangin mipite lung dam in khut beng zaw zen uh ci. Hun pen SSD makaiten khak ziau in tam kikumlo uh.\n4. ZAW CHANG, KHAM MIN, THANG HLIM\nUMM-EC in Conf vai thusit dingin sam. Kham Min pailo. Nasep tawp sak. Thang Hlim in, MUAS kah lai-in Sia Yan Aye, Sia Tin Tunte-in Budhish sung ih om zongin Vantungmi 3 thu pom peuh leng gup ki ngah ding ci napi, ei SDA leh SDA, deih kibanglo lel, ih ki dawi muh dik sa keng cih pulaak.\n5. ZAANGNGOPHAI (May 15, 2005)\nA khuabup in Conf deih uh hi. Tua huhau-in Circle Pastor Chhawnna-in Tamu Policete cial in Pawlpikem siapa hawlkhia. Tua thu akizak ciangin Conf. upa Pa Khual Nang leh Sia Dal in va vaan uh. Tamu Township ah hih thu pen Criminal nature hilo, khuatual vante khuatual tawh kisai hi, Mission in a gal lak theih nading omlo hi, cih lai khia. Teinkayah zong na buai sal leuleu. Pr Let Pau-in a sang hon ding uh kahn-kuat.\n6. MAYAN, KACHIN STATE (May 18, 2005 Wed. 3:00 pm)\nMoNeilus huhna tawh kilam inn tum khat sanginn, alang kikhopna in Mayan Pawlpi in sangh. Conference gawtna-in tungsiah sawlna ci-in Pr. Samuel Thein in Sept. 2004 in tawh kalh dingin Police leh hausa tawh kuan. Sang-inn lam pen Police in phallo. Kikhopna Lam honkik ding Mayante ngetna zui-in Mahyahkah-in anih un sam. Conf. te aki hawlkhia sa, ko vante akem hi ung ci. Mayahkah-in biakin cihte mihon neihsa hi, nanga sa na hiam, bang hang kalh na hiam, gamsung buaina behlap nuam na hiam ci-in tai leh thuhilh thuah in lem. Mayante-in amauthu in hong kik cih phone ong set uh.\n7. KEI OBSERVATION:\nChina-ah pawl tuamtuam-in biakinn khat zangin biakpiak hun kikhel uh. Tua biakinn pen SDAte' lam hilo napi SDA in zong Saturday nin zang thei. Ei-a bel alam lai-a tha le ngaal a pai ciat, khatin ko-a hi ci-a buplak sawm sangin deih ki banglo ahih man hun kikheel thei diamdiam le hang Christian vai mah mah zaw ding hi. Pasian ngiimna "For My house will be called a house of prayer for all people." Iaa 56:6-7 (NASB) "Foreigner" ih seh Conferencete/Missionte zong Pasian in a inn sunga ah thunget ding phal hi. Tua bang lung sim makaite'n zong a neih na ding thu ngen ciat ni.\nAgelh Pr. Khamkhen


url: =Thuthak Tomkimcing 6 Dec 2014 :: ZOMI DAILY\nposted on 7 December 2014 at 10:09 am Lomkholna: Hauthang, Myanmar, News, World, Zomi\nTamu khua Baazaar veng ah ateeng Lianpu ( b) Khai Khan Cin kum 53 inn ah 2014 Dec 3 ni in galkap te in ainnsung uh vasit uh leh AK 47 lawng 11 leh atang bawm 11, M 16 lawng 5 leh nitak khua zingsung etna mit liimlang 7 mu in matsak uh hi. Mundang ah nei lai ding ummawh uh ahih man in azon kik uh leh Nanfalong ah Lianpi ( b) Bawi Lun Thang kum38 inn ah HK 33 lawng khat thautang bawm khat, Bomb lot na Kanstion (MADE USA)khat mu leuleu uh a, Khai Khan Cin tawh anih uh kiman beh khawm uh cihi. Hih thuzom in thu kiban sin leuleu ahih man in baazar veeng No 11 om Nu Dam Suan Cing kum 37 leh Tedim myo nee pan Nu Ning (b) Nu Ning Pum Vung kum 55 leh Kalay myo pinglong veng om Nu En Kho Hung kum 45 hih teng thum kiman beh uhhi.\nChin state ading in gamdang tembawl luttheih nading lampi leh Tembaw khawl nading in alem pen Paletwa khua pi phuah pha ding in Gamsung singhalh leh leisung sumpiang thusapi U Kyaw Ngein in Plan kibawl khia ta cih thu phuang khia hi. Paletwa vengthak mun ding Acre 1700 zai hi cihi. Paletwa pen Chin state ading khuasung inn te kihal mahmah in teeng uh a, zai mahmah ahihi. Veng thum in kikhen a, inn 1004 pha in Innkuan 1055 leh mimmal 9034 kiim pha uh hi. Kaladan gun lehlam khuapi tha ding in kigel hi a, milian mihau zaw deuh te in mun hoih ngah ding kigen hi. Khuapi thak kilam khin leh Tuipi pan tembaw khawl thei ding hi a, India nisuah na lam Mizoram Saiha Lunglei tawh sum bawl sum zuak mizo tampi te zin ta ding lam etna lian pi zong neihi.\nPrevious: Mangpha, Nu Catharina Ning Khan Vung\nNext: Zogam, Zomi, Zolai, Zo ngeina – 2


url: =Solve Adobe Reader shortcut error - Zomi Computer and Internet Association\nHome / Windows / Solve Adobe Reader shortcut error\nSolve Adobe Reader shortcut error\nTaang Sianpu May 09, 2012 Windows\nWindow 7 leh Window Vista a piang thei Desktoptunga Shortcutste, Application Files-Typeste Adobe Reader Icon tawh kilaih hi. .Doc te bek hilo in Setup file ၊ Video file te Adobe Reader tawh upmawhloh in i honkhak teh Error kah hi. Hih Error pen Window 7 ah tam diak hi. Aihang Adobe readerhemkhia leng hoih kik hi. Tua pen Adobe reader i Run kikteh Error piang leuleu hi. Tua Error pen solve dihni leh.\nNotepad tawh anuai a pink color tawh i gelh laimal teng tei dihni leh. Hih pen Window 7 a ding hi.\nPink color tawh i gelh teng Exe.reg cih Name tawh Savein. Khat leuleu ah Save as type cih munah All files cihtawh na lah in. Tua hileh Reg ngah ta hi hang. Tua pen Double-click in Run in. Tua teh Restart in. Error hoih kik di hi.\nHih pen Window Vista ading hi.\nPink color tawh i gelh teng Vista ading hi a Exe.reg cih Name tawh Savein. Khat leuleu ah Save as type cih munah All files cihtawh na lah in. Tua hileh Reg ngah ta hi hang. Tua pen Double-click in Run in. Tua teh Restart in. Error hoih kik di hi.\nHih atunga teng tawh a lem lian kei leh anuai alink te pan bawlsa na la un.


url: =Vondeih Kep Ding – 6 (Pau Khan Kap) :: ZOMI DAILY\nVondeih Kep Ding – 6 (Pau Khan Kap)\nposted on 23 November 2014 at 2:12 pm Lomkholna: Article, Paukhankap\nVondeih Kep Ding – 6\n“Khatvei gamvak in kaciah lam ciangin nisa lua mahmah ahih manin singnuai khat ah singlim beel in ka tu hi. Ka khuadak leh kagal a singkung tung ah vasa bu khat kamu hi. Ka etet laitak in Vasa khat tua abu sungah hong lutsuk lian hi. Keizong ka thung sungpan in ka Sailing (guaphel) la-in, ka kap pah hi.\nTua Vasa’n sailing lau lo hi ding hiam, a bu sungpan in hong leng khia mahmah lo hi. Keizong lamdang sa sim pian kawm in, paukhankapka thungsung a sailungtang te la beh in, ka kapkap leh aden ciangin kha hi ding hi veng,leilak ah hong kia suk hi.\nKapkap ta leng, leng khia lo ahih manin, ‘sih hun tung a a sinuam hi ding nai ve maw’ kacih san hi. Ka Vasa mat tawm phei in ka thung sung ah ka koih hi. Kal nga khawng ding kasuan khit ciangin “phuk” ci-in a ging khat kaza hi. ‘Bang hidia leh’ ci-in ka nung hei kik leh leilak ah ‘ Vasa no- amul po nai lo khat’ ka mu hi.” Aw…aw hi hang ahi zaw ve maw” ka ci hi.\nKe’n den ka sailing tawh ka kapkap tua Vasa pen a sih ding hun atun man-a aleng nuam lo kasak leh na hih het lo hi. Ka sailing tawh abu kapkap ka hih manin a tano te ka kap khak ding lau in, a kha tawh a na selsel, a na kemkem, a na daldal na hi zaw mawk hi. A tate a daldal, a kepkep na-in a tate’ sih tangin a Nu-in a nuntakna hong bei lawh hitazen hi, Tawngno aw!”\nTawngno, haksakna khat peuh aom leh no unau teng tang dingin sihna ding dong ciang ah a hong thuak sak ding, mi aom lam mangngilh kei in maw!\nPrevious: Numei te cidamna velcianna “Womens’ Health Screening” ki neiding\nNext: Ka phawkkhak velval kanu kam – 6\nTulsa Khuapi-ah Gospel Pai ding Thungetna-ah hong phawk un maw\nNa Nu le Na Pa um kei in (3) ~ Lian Tuang


url: =Zomi te dinmun nam thum ~ Sia Pau Khai :: ZOMI DAILY\nposted on 20 July 2016 at 11:36 am Lomkholna: Biakna, News, Paukhai, Zomi\nZomi te dinmun ilungngaih ciangin inuntakna sungah dinmun nam thum anei ihihi. Ahun zui-in Topa in idinmun te ei ngaihsut sangin asangzaw leh ahoih zaw in honglam to den hi cih kimu thei hi. Asiapen dingin ingaihsut hun nangawn pen anungsang ciangin ahoih pen dinmun hongsuah toto Topa Pasian ahihi. I maban bing taktak ta ei icih hun ciangin kong thak hong kihong kiau kiau zel hi.\nPU LEH PA TE DINMUN:\nIh pulehpa te hun lai in gal ai sa ai in, manlah mahmah uh a, hamsia leh pausia te zangin dawi leh kau bia in nuntakna tualniam mahmah uh hi. Khua khat leh khuakhat kido in , beh khat leh beh khat kido in gal leh sa in akinei den te ihihi. Mawhmaisak cihbang omlo in akisam bangin phu kila in akithat te ihihi. Anungta Pasian itna isungah hongom nailo ahih manin taksa tawh septheih teng asem khia isuak hi.Tua ahihmanin idinmun lui pawlkhat enkik pak ni:\n1) Tualthak te.\n2) Hamsia leh pausia zang te.\n3) Dawi leh kau singleh suang abia te.\n4) Mawhna kimai saklo in akithuk tektek te.\n5) Beh lungsim , khua lungsim bek athupi sak te.\n6) Ei mimal muhna ciang bek tawh akalsuan te.\n7) Gal leh sa ai in , adah huai penpen mihing lu nangawn tungah gualzawhna pawi akham te.\nI pulehpa te dinmun sungah ahoih mahmah thu pawlkhat na om leuleu in tuate in:\ni. Citak uh hi.\nii. Hangsan uh hi.\niii. Lungdam khawm thei uh hi.\niv. Khat leh khat kihuh nuam uh hi.\nv. Dawi tung nangawn ah kum sim in ankuang lui uh hi.\nKhanglui lai a thu hoih lote nusia in, ahoih omte I kepsiam ding thupi mahmah hi.\nTULAI TAK I DINMUN :\nZomi te nuntakna sungah tulaitak idinmun pen vasa bang hileh bu itom laitak, inn ilam laitak, aisa bang hileng kua itawh laitak hi in, ngaihsut ding atam mahmah laitak ahihi. I omna mun leh mual tek panin kipusuak ciat a, mundang mualdang ah nuntak khuasak nading vaihawm in ipaikhiat laitak ahihi. Innlam aomte zong amau maban ding tek abuai mahmahlaitak ahihi. Ih foundation thakding igeel laitak ahih manin ahamsat mahmah na hun zong omdinga, alem zawkdeuhna mun leh hun zong om ding hi. Na khempeuh imuh tawm tam ahih manin ngaihsutna zong kituah pak theihloh hun zong omdinghi. Imuhdan kibang kimlo ahih manin ei muhdan danin zung ikhak laitak zong ahihi. Israel te bangin munkip leh gamkip ineih theihna dingin ihanciam laitak hi a, ikihawm thawh ciat dinga, ahizongin asiam zaw leh amusiangthei kuamah ki omtuan lo ding hi. Hih hunsungin akipsa leh akhosa khat peuhpeuh ah kipawl pak , beel pak leng lemzaw in teh acizong omtham dinga,ahizongin ihihna limtakin hih hun in idinpih kei leh denciangin hong zekai lua zel ding hi. Mordekai in Esther kiangh hihbang hun in bangmah hihlo in na omcip leh Judah mite suahtakna ding thu munkhat teitei pan hongpiang veve ding hi acih mahbangin denciangin Topa in amah a it eite adingin lampi honghonsak veve ding hi.\nTua ahihmanin tulaitak idinmun I etciangin akisam mahmah thu te anuai abangin gelh khia ni:\n1. I omna tek ah inuntakna hong lamto ding leh dinmun thak ah hongkha ding anungta Pasian mah zahtak in beelden ni.\n2. Khat leh khat kitelsiam in tha kipia siam ciat ni.\n3. Makai te tungah muanna lianpi nei in, agah imuh masiah hawmthawhna kammal tam zat kei leng.\n4. Mawhna kimai sak in, phu kilakna leh tualthahna te nusia siang zo leng.\n5. I deih kei ta zongin , I utkei tazongin I minam kipumkhat nading ahih leh thapia in panpih sawm phot phot leng.\n6. Tangthu tuanthu ikan kan sangin ikipum khat theihna ding thute hanciam in kalsuan pih zaw leng.\n7. Gualzawhna ngah khat aom teh lungdampih in, acimawh mite domto in kalsuan pih sawm leng.\n8. Ei kihelohna peuh asia leh ahoihlo dingin ngaihsutna nei kei phot phot leng.\n9. Midang te muhna ah akilem lo ibang phial zongin eisungah lungsim gawmkhawmin lawngkhat in luang thei leng.\n10. Ei ma inn mah lamlam phot leng , denteh itenna ding hongsuak ding hi.\n11. Midang te suktuahna leh khenkhapna te telsiam in ei leh ei mah kici tang tang thei leng.\n12. Apil te kiniam khiat in, mipi ten pahtawi siam leng.\n13. Ahau ten itna hongnei in mipi ten pahtawi siam leng.\n14. Kammal tuamtuam paukhiatna hangin imaban ding kitat sak kei leng.\n15. Kuam lungsim , khua lungsim leh beh lungsim te sangin Minam khat hihna lungsim ah dinmun kician neizo leng\n16. Akisam munmun ah khaici hoih tuh siamciat leng.\nTu laitak idinmun pen limci leh manpha mahmah ahih manin limtakin zangsiamleng. Leitung gam 35 sungah atungkhin Zomi te in I omna gamtek panin Pasian leh agam mite itna leh pahtawina ngahkim ciat sawm leng.\nZOMI TE MAILAM DINMUN DING:\nI nunglam sangin imailam saupi omzaw den hi, itheihsa sangin itheihloh tamzaw dena, ineihsa sangin ineihnailoh tamzaw denhi. Zomi te hongtung ding hun ah, Topa in zungkip hongkha sak tadinga, asel leh apalh hong kimu ta ding hi. Ih pu ipa te hunlai mah bangin khat guak inbangmah isem zonawn kei dinga, I minambup in ipankhop hun hong hita dinghi. Ingaihsutna te hong picing toto dinga, imuhna te hongsang toto dinga, ineihsa te hong thupi toto dinga, inasep zia zong hong khangto to dinghi. Tua ahih manin mailam ah Zomi te dinmun ding pen anuai abangin muhkholhna tawh pulaak ni.\n1. Israel te Santuipi gei pan alampi uh bing mahmah taleh Mosi ciangkhut zangin amainawt zawh mah bangun Zomi te zong bangbang ahizongin imai hong kihong mahmah ding cih phawk ni.\n2. Miphak 4 te amailam uh bing mahmah taleh amainawt uh ciangin Hauhna tampi angahkhak bangun kipumkhat in mainawt photphot leng ei ading Topa in hongkoih sak khin zo hi.\n3. Makai te thapia siam ni, makai ten mipi te deihna hongtang tunsak zawhna dingun honghan ciam ding uh hi.\n4. I ngaihsutna tuamtuam te gawmkhawm in, kuamah tangpek lo in lawngkhat in luangkhawm photphot dih ni.\n5. Biakna nasem te leh gamleh minam nasem te pen thu kikum khawm in ei lampi tek ah thak kipia siam ni.\n6. Ingahzawh nailoh thute ah lungkiat ngaihsut lo in ingah mateng in ngaksiam ni.\n7. Athupi zaw leh ahatzaw te pawl in aguallel zaw leh athanem zaw imite nusia kei ni. Mosi bang ni.\n8. Khat leh nih bekin nalian tampi semzolo ding ihihmanin atam theithei kipawl in igam ilei adingin mapang khawm ni.\n9. Ei innkuan , ei unau , ei khua ,ei beh leh ei angsung ading bekin ngaihsun lo in , minam bup adingin thungen ciat ni.\n10. Mimal kitel siamlohna tawh minam bup nasepna te nawngkai sak sawm kei ni.\n11. Apil zaw deuh te, anei zawdeuh te a zalian zawdeuh te zahtak siamin , amau zong mi namdang te pahtawi ding bekbek hong ngaihsun lo in, agentheih pen hun ah, anusia theilo leh anusia ngeilo ding amipih te hongkhual nadingin honghan ciam ding uh hi.\n12. Kipawlna tamlua ci in phun phun lo in , nahoih isep khop theih ding hanciam ciat ni.\n13. Ei a phatnuamlua in midangte a gensia lua cihbangin omkei ni.\n14. Sumbawl ten zong khangtampi kimang ding sumbawlna te itate nusiat sawm ni.\n15. Pilna sin ten zong lamdawt tawnin theihna omlo degree tampipi bek ngahsawm lo in, akizang thei dingin nuntak sawm ni.\n16. Ei khialhna aom leh kakhial cingam ni, midang te khialhna aom leh maisak zawh sawm ni.\n17. Den ciangin itangthu hong kikan ding ahih manin isim kik ciangin isim nopdingin gelh sawmni.\n18. Topan imuh nailoh, ineih nailoh, isan nailoh avangliatna thupha te hongsang sak ding hi. Cihtakna tawh ngaksiam ni, lungduaina tawh ngaksiamni. Minam vai ah kikha siasak kei ni, ih mite zong neumuh leh zahpih kei ni, minam abawl Topa in hong muden ding hi.\n19. Ih veng naupang te sangin ei tate puahsawm zaw ni, ikisap hun the itate bekmah in hong puahkik ding uh hi.\nTua ahihmanin hongtung ding hun Jacob in zungkha dinga Israel palh in dawnkhia dinghi acih mah bangin Zomi te zong hih Pasian kammal bangin inuntakna khempeuh Topan hong makaih henla, gualzawhna lianpipi hongmusak tahen.\nPasian in Zomi te adingin Khuahun thak hongpia dinghi.\nPau Khan Khai.\nPrevious: Sialsawm Pawi: Khangluite zatzia ~ J. Thang Lian Pau\nNext: US leh a pawl te’n Syria ah nautang 56 that kik


url: =Neon Race - Find A Participant\n5K Neon Race 65\nEvent --- All Events --- 5K Neon Race\nKaren Antonino More Details 5K Neon Race F 40 Milford CT US\nDavid Bak More Details 5K Neon Race M 71 Milford CT US\nNicole Bombaci More Details 5K Neon Race F 41 Milford CT US\nRaquel Bonessi More Details 5K Neon Race F 54 Milford CT US\nLarry Brewer More Details 5K Neon Race M 71 Milford CT US\nMichael Callahan Is this you? 5K Neon Race M 53 US\nMillie Callahan Is this you? 5K Neon Race F 45 US\nHeather Carolan More Details 5K Neon Race F 59 Milford CT US\nAndrea Cashman More Details 5K Neon Race F 63 Milford CT US\nDina Cashman More Details 5K Neon Race F 27 Milford CT US


url: =Covid-19 mualpi i kantan zawhnang thu kingetsak tekni :: ZOMI DAILY\nposted on 15 June 2020 at 9:18 am Lomkholna: News, Thomasmung, USA, Zomi\nCovid-19 mualpi i kantan zawh nang thu kingetsak tek in kipanpih tek ni:\nTulai tak Zomite tenna Tulsa, OK kiim teng leh US mun tuam tuam ah COVID-19 peak khang han han kik in ei Zomite sung ah zong natna ngah tampi kibehlap ahih manin thu ngetna ah phawk tek ni. Topan hih COVID mualpi asawt loin hong kan tan sak zo ding hi.\nKhat leh khat tha kipia in kipanpih in information sharing te i bawlkhop ding thupi mahmah hi. Hi thei leh inn kihawh cih te nei nawnlo phot in phone leh FaceTime cih te tawh i kicontact ding hun ahi hi.\nAbeisa hun te ah i gen gen sa mah bangin Natna kidal nangin – “stay home, save lives” acih mah bangun i inn tek ah om ciat ding; Natna i neih (positive) cih i theih lian leh i innkuanpih te leh i kiim i pam te tung zumlo tak in genkhia in ei leh ei quarantine bawl in kikep pah ding, koi mah ah vaak khiat nawnloh ding;\nApualam pai khiat ciang maituam thuah hamtang ding; 6-feet social distancing bawl ham tang ding; Khut sial den ding, hand sanitizer zang den ding; Khat leh khat i kimuh ciang kinotset cih te zang nawnlo ding leh I kinotset khak leh zong khut sil pah, ahih kei leh hand sanitizer zat pah ding;\nCDC leh kumpi thunei te thu mang tek ding cih te phawk tek in zui tek ni. Hih te akicing in hong suak sak lai ning. Topan Tulsa leh US gam tuamtuam aaom Zomite i omna ciat ah hong kembit ciat in hih COVID mualpi i kantan zawh nang hong siam ta hen. Thomas On Sian Mung ( Thomas Mung Guite) June 14, 2020 Washington D.C\nPrevious: 2020 kiteelpi ah Zomi mipite kidophuai thute ~ Zam Thuam\nNext: Aussie-Zomite kong deihsak ~ Pu Zokhai


url: =SummerU 2020 | CAP Tulsa\nCOVID-19 (coronavirus) updates can be found here. Resources can be found here. Families can update their contact information with us so that they can receive important phone call and text updates here.\nSummerU Handbook (English)\nSummerU Handbook (Espanol)\nSummerU Handbook (Zomi)\nCOVID-19 Confidential Student Self-Assessment\nCOVID-19 Autoevaluación confidencial del estudiante\nSangnaupang te COVID-19 natna sit tawh kisai thuip na ding thukim na lai\nIt is important that you keep your contact information and emergency contacts and release authorizations (persons authorized\nto pick a child up from school) up-to-date and review it regularly so you can be reached in case of an emergency.\nUpdate your information here: https://captulsa.org/contact-us/update-your-familys-contact-information/\nWe are excited to welcome you back to school for SummerU 2020! SummerU will begin Monday, July 6, and end on Thursday, July 30.\nReturning to school this summer will look much different than it did before Spring Break:\n- Only employees and children will be allowed into the schools this summer. Parents, volunteers, and nonessential staff will NOT be allowed inside the school to comply with social distancing practices\n- There will be staggered drop-off and pick-up procedures which will include a temperature check in the morning\n- We will have a strict no tardy policy this summer; children must arrive before 9 a.m. and be picked up before 3 p.m. or your child may lose their spot in our SummerU program\n- Your School Leader will reach out to you about your designated drop-off and pick-up group and will provide you with a special color card to bring with you each day.\n- When you get to the school parking lot please follow the one-way lane marked by traffic cones\n- Families will not walk their child into the school and will remain in their vehicle during both drop-off and pick-up (except to remove their child from their car seat)\n- We encourage families to designate the same person to drop-off and pick-up their child throughout the summer for consistency and to keep the line moving quickly\n- We also recommend that your designated drop-off and pick-up person wear a facemask and is not in an at “at-risk” category (i.e. age 65 or older or immune-compromised)\n- Your child’s temperature will be taken upon arrival in your vehicle and be given a health screening assessment before leaving your car\n- If a child has a fever of 100.4 or higher or other signs of illness, they will not be allowed into the school and must fever-free for 72 hours before returning\n- Children are not required to wear a mask\n- Be sure to bring any medications your child needs on the first day back to school\nOur CAP Tulsa Health Team, School Leadership, and Family & Children’s Services partners have developed several new processes and policies and added health measures to ensure your family’s safety upon returning.\nAs you return this summer, it is also important that you keep your contact information and emergency contacts and release authorizations (persons authorized to pick a child up from school) up-to-date and reviewed regularly so you can be reached in case of an emergency. Please notify the school as soon as possible if there are any changes or updates that need to be made.\nWe have missed you and your children and we look forward to being able to provide enriching learning opportunities this summer while also keeping safety as a top priority.\nIf you have any questions about our updated procedures, please reach out to your School Leader.\n!Bienvenidos de regreso!\n¡Estamos emocionados de darle la bienvenida de regreso a la escuela para SummerU del 2020! El programa de SummerU comenzará el lunes 6 de julio y finalizará el jueves 30 de julio.\nRegresar a la escuela este verano se verá muy diferente de lo que era antes de las Vacaciones de primavera:\n- Solo los empleados y los niños podrán entrar a las escuelas este verano. Los padres, los voluntarios y el personal no esencial NO podrán ingresar a la escuela para cumplir con las prácticas de distanciamiento social\n- Habrá procedimientos escalonados para el horario de entrega y salida que incluirán un control de temperatura por la mañana\n- Tendremos una política estricta de no Tardíos este verano; los niños deben llegar antes de las 9 a.m. y ser recogidos antes de las 3 p.m. o su hijo(a) podran perder su lugar en nuestro programa de SummerU\n- Su Líder escolar se comunicará con usted acerca de su grupo designado para dejar y recoger a su niño(a) y le dará una tarjeta de color especial para que la traiga con usted todos los días\n- Cuando llegue al estacionamiento de la escuela, siga el carril marcado por conos de tráfico\n- Las familias no caminaran a su hijo(a) a la escuela y permanecerán en su vehículo durante el horario de entrega y salida (excepto para sacar a su hijo(a) del asiento del automóvil)\n- Animamos a las familias a designar a la misma persona para que deje y recoja a su hijo(a) durante todo el verano para mantener la coherencia y mantener la línea en movimiento rápidamente\n- También recomendamos que la persona designada para dejar y recoger a su niño(A) lleve una máscara facial y no se encuentre en una categoría de "riesgo" (es decir, 65 años de edad o mayor o inmunocomprometida)\n- Se le tomará la temperatura a su hijo(a) al llegar, en su vehículo y se le dará una evaluación de salud antes de salir de su automóvil\n- Si un niño tiene fiebre de 100.4 o más u otros signos de enfermedad, no se les permitirá entrar a la escuela y deben estar sin fiebre durante 72 horas antes de regresar\n- No se requiere que los niños usen una máscara\n- Asegúrese de traer todos los medicamentos que su hijo(a) necesite el primer día de regreso a la escuela\nNuestros equipo de Salud de CAP Tulsa, el Liderazgo escolar y Family & Children’s Services han desarrollado varios nuevos procesos y políticas y han agregado medidas de salud para asegurar la seguridad de su familia al regresar.\nA medida que regrese este verano, también es importante que mantenga actualizada su información de contacto y contactos de emergencia y su autorice la liberación (personas autorizadas a recoger a un niño(a) de la escuela) y revise regularmente para que podamos comunicarnos con usted en caso de alguna emergencia. Por favor notifique a la escuela lo antes posible si hay algún cambio o actualización que deba hacerse.\nLos hemos extrañado a usted y a sus hijos y esperamos poder ofrecerle oportunidades de aprendizaje enriquecedoras este verano y al mismo tiempo mantener la seguridad como una prioridad principal.\nSi tiene alguna pregunta sobre nuestros procedimientos actualizados, por favor comuníquese con su Líder escolar.\nHong Muakkik ung!\nKhalSang SummerU 2020 ki hon ding thalawp mahmah ung! Khalsang SummerU pen Monday July ni 6 kipan ding a Thursday ni July 30 ni dong ki hong ding hi.\nHih KhalSang kah na pen Spring Break Sangkhak ma in Sang ah kah pen uh tawh ki bang lo ding hi.\n- Sanginn nasem te leh Sangnaupang te bek Sanginn sung lut ding kiphal ding hi. Sanginn sung ah khat leh khat agamla in om theih na ding in NulehPa, volunteers te leh adang akisam lo nasem te lut ding kiphal LO ding hi.\n- Sangkha leh Sangdawn hun pen ahun zui in kinei ding a, zingsang sangkha hun teh zong cisa ki teh den ding hi.\n- Hih Khalsang kah sung teng Sanghunlap loh na te kiphal lo ding hi, Tua ahih man in Khalsang akah suak theih na ding ahunlap in Zingsang nai 9 ma in Sang kha ding leh, Sangdawn hun pen sun nai 3 ma dawn ding kisam hi.\n- Sangkha Sangdawn hun ah group tawh kikhen ding a, tua tawh kisai SangSiapi te hong thei sak ding hi, Sangkha Sangdawn na ding color card nisim lak ding kisam ding hi.\n- Sanginn parking na tun teh traffic cones tawh lampi khat bek aki hong (one way lane) zui kawm in mawtaw hong hawl in.\n- Sangkha/Sangdawn hun teh mawtaw sung pan ngak un, (Car seat pan naupang lak ding hun teh bek pusuak pan in)\n- Hih Khalsang kah sung teng Sangkha leh Sangdawn amanlang na ding in, mi khat bek mah in Sangkha/Sangdawn nasep dan ding uh hong hanthawn nuam ung.\n- Sangkha leh Sangdawn hong pai ding ten mask nong thuah ding kisam hi, tua tawh kisai “at risk” thulu nuai ah akiciat in ki sim thei hi. (i.e Kum 65 leh kum atam zaw te, adam lo te ading zui dan ding tawh kisai kisim thei hi)\n- Zingsang Sang hong tun teh naupang te cisa kiteh ding a, Sangkha te aciah ma in cidam na tawh kisai kisit na ki nei ding hi.\n- Azenzen in nata pen cisa 100.4 ahihkeileh adang damloh na aneih leh acisa abei zawh nai 72 khit teh bek sangkah kik ding kiphal ding hi.\n- Naupang te mask bulh ding kisam lo ding hi.\n- Azenzen in nata anatna pan adam khit teh Sanginn ah zatui nek ding akisap leh anek ding zatui te Sanginn ah hong pua sak in.\nCAP Tulsa pan cidam na tawh kisai nasem te in, Sangsiapi te leh innkuan huh te tawh khut kilen khawm in cidam na tawh kisai gamtat dan ding te leh thukhun te ading nasem khawm uh hi.\nHih KhalSang kah sung teng in kizop na ding na pia na phone number te leh na om na mun te , thuphamawh om teh kizop pih ding min piak na te ah aman leh aman loh hoih tak nong et sak ding hong thei sak nuam ung. Hehpihna tawh kilaih na khat peuh peuh aom leh hong thei sak un.\nSangnaupang te leh NulehPa te hong phawk den hi ung, Hih Khalsang kah sung teng in amuan huai tak in laisin theih ding pen ko ading athupi pen hi.\nAtung ah thuom te tawh kisai dotnop na neih leh hehpihna tawh Sangsiapi te tung na thei sak un.


url: =#QSTOP10 — August 10, 2018 | Quartersnacks\nHome » Videos » Quartersnacks » #QSTOP10 — August 10, 2018 | Quartersnacks\nOriginal Clips Here: http://quartersnacks.com/?p=40755\nQuartersnacks Drop Offs Volume 8 – Quartersnacks\nLAST DAY AT YMCA SKATE CAMP !!! Feat. VINNIE BANH – NKA VIDS &#8…\nModern Lines presented by MTN DEW® | Mountain Dew


url: =KaciLynn19's Kik Usernames Profile\nKik Username for KaciLynn19\nFind the Kik Username for KaciLynn19 listed below\nYou must be logged in to view kik username for KaciLynn19.\nHi! I’m Kaci 💚\nKaciLynn19 is 19 years old.


url: =TONGSAN EDITOR TE’ THEIH DING & ZUIH DING THUKHUN\nKawlpi pansan in Nipi kalsim pan Newsletter leh tulaitak Khasim i hawmkhiat Zomi Thukizakna ( Tongsan Weekly Newsletter & Tongsan Montly Journal) pen Editor semte’ manlahna le vai tuamtuam haksatna hang tawh a hunhun in kilaihto zel hi. Tua bangin Editorte’ kilaihna om ciangin Editor sem thei ding Journalism lam a uk le siamna nei zawdeuhte kizongin Tongsan Media Editor’s thukhun tawh kituak in nasem thak kikoih /kicialto zel hi.\nEditor sem dingte pen minam ading deihsakna le Zolai it in a zuun nuam ngiat mite kideih/ kizongh masa hi. A hang pen Tongsan Media in sumbul neihsa/ omsa tawh nasem kipawlna hi loin, lai sim mipite’ tatman (Subscription fees) le mimal /innkuan huhna (Donor) tawh kihawm/kisem bek ahih manin, sum le pai deihna or mimal hamphatna ding lametna tawh kisem zolo ahi hi. Ahi zongin veiina le ukna takpi tawh nasemte Tongsan Committee & adiakdiak in CEO ii hanciamna le kipiakkhiatna tawh thaman (or) khasum kipia hi. Tua manin Tongsan Journal – Editor semte zuih ding le nasepzia dingte anuai a bangin Thukhun kinei hi.\nTONGSAN EDITOR TE’ ZUIH DING THUKHUN LE VAIPUAKTE:\n(1) Tongsan Monthly Journal ah nasepna ah Endik (Editor) panmun tawh sem ding hi.\n(2) Thuthak (News) tuamtuam kaikhawm / kankhia in, Editorial gelh den dinga, laimal khiallo dingin endik (Spelling Editing) limtak bawl ding hi.\n(3) Thuthak (News) te Mikang lai (English) le Kawllai (Myanmese) pan Zolai ah lekkhia (Translate) thei ding hi.\n(4) Cope topa bawlsak Zolai (Tedim kampau) ABC- Roman Alphabet laimal gawmte bek zangh ding hi.\n(5) Editor semnu,sempa in a tawmpen kum 2 kizom semzom suak hamtangzo mi hi ding hi.\n(6) Editor pan khawlnopna aneih le a khawl ma atawm pen kha 2 sapin, Tongsan CEO tungah zasakkhol dinga, ama’ tang dingin mi kician (or) a mimuan khat zonbeh masa in, a muh khit ciang bekin khawl/tawp thei pan ding hi.\n(7) Thuthak (News) le Thului (Article) kipuakte apuak pa/nu min, Address le Reference / Source te kician lote Tongsan Journal sungah suaksak lo ding hi.\n(8) Tongsan Reporter te ahi lo, midang tung pan News & Article kipuakte sungah Kumpite. kipawlna tuamtuamte le mimal minsiatsakna te suaksak lo ding hi.\n(9) Thupuakna laidal bulpi (Original Notes) omlo in, kam gen ziau bek tawh suaksak lo dinga, tua laidal bulpi (Orginal notes) pen Tongsan Office File ah kem hamtang ding hi.\n(10) Editorial le News kipuakte pen a puak nu /pa in asia apha athuak ngam dingte’ thupuakte bek suaksak ding hi.\n(11) Mimal sumbawlna le thuzuakna (Advertisement) te Tongsan thukhun om bangin suaksak thaman /sum la den ding hi\n(12) Gam sung gampua a om Tongsan tanute le CEO tawh kizopna (Communication) limtak nei den dinga, Tongsan naseppih simloh apua lam pan midangte’ thugenpihna le thu tuamtuamte tawh nasem/kalsuan theilo ding hi.(13) Sumzatna le ngahnate sumkempi (Treasurer) tawh Sazian kibawng in nei khawm/ kitheihpih hamtang ding hi.\n(14) Tongsan Journal zuak man /tatman sumte Agentte’ tung pan kaikhawm den ding a, Thuzuak man sum ngahte akipan Sumkempi (Treasurer) tungah pia den ding hi.\n(15) Tongsan Journal laibawlna sum beinate (Voucher) tawh sumkempi tungah pia /ap den ding hi.\n(16) Editor pa’ khasum te kha bei ma in kipiakhol (ma piaklo) dinga, kha bei simin kipiakhia bek ding hi.\n(17) Editor pa damlohna vai ahi lo, vai dang tuamtuam tawh Kha khat sungah Editor tavuan asep kei le khasum kipialo ding hi.\n(18) Editor pa damlohna le inn sung haksatna khat peuhpeuh hangin Tongsan Journal sepzawhlohna om khak le Joint Editor le Cir-Manager te te hunlap in zasak in semsak ding hi. (Note: Tongsan Journal laihawm khawllo /kitatsatsak lo ding deihna ahi hi)\n(19) Tongsan Agent te tawh ahun zui-in kimuhna nei dinga, laihawmna tawh kisai kikuppih zel ding hi.\n(20) Tongsan Journal tawh kisai vai khat peuhpeuh sepkhiatna le vaihawmnate, Meeting hunte ah tanupi (Chairperson) sem ding hi.\n(21) Tongsan Journal Zogam le mun tuamtuam khak dingte a manlang thei penpen in khakkhia /hawmkhia hamtang a, a ngah le ngahloh uh kiciantak hopih (Phone Call) hamtang ding hi.\n(22) Tongsan Journal vai sumsazian tawh kisai sumkempi le Cir-Manager tawh sitkhawm dinga, Khaguk khatvei (Kumkhat nihvei) nei ding hi.\n(23) Editor pa mimal tawh kisai-in, Tongsan nasepna hang tawh vakna-ciahna khatah Setbing, Motor Cycle cihte khat peuh tawh tuahsiatna le liamna baihna a tuah khak zenzen le Tongsan Committee in kikupna kinei masa dinga, huhna le etna kipia ding hi. (Note: Tongsan Journal pen NGO le Company te bangin kipawlna lianpite hilo in, minam itna le veiina tawh kipumpiak nasepna ahih manin luangman liauna (Life Insurance) cihte kipialo ding hi.)\n(24) Tongsan Journal tawh kisai kumpi thunei lam le kipawlna le mimal tungtawn in buaina le thusia lasia vai khat peuh a om khak le Tongsan Editor bekin vai pua/thuak loin Consultant te, Publisher leh CEO te tawh pua khawm/ hawm khawm ding hi.\n(25) Tongsan Editor in naseppihte le adiakdiak in CEO i theihpihna om lopi-in, Media and Journalism kipawlnate le CSOs, NGOs khat peuhpeuh tawh kizopna le Tongsan Media min paulap in huhna le mimal hamphatna ngen theilo /kizom theilo ding hi.\n(26) Sep le bawlna khat peuhpeuh ah vai kisampak (Emergency) omte Tongsan CEO, Publisher le Consulting Editor te tawh ahun zui-in kithuza in vaihawm khawm ding hi.\nNote: Hih Thukhun pen Tongsan Editor le adiakdiak in Kawlpi a om Tongsan sumkempi akipan Tanute khempeuh tawh kikal nasepkhop zia kitelsiamna ding deihna bulpi ahi hi. Minam le Zolai khantohna ding pilna, siamna le tha le ngalte sit loin hanciamtak mapang khawm ciat dingin i biak Pasian in hong makaih hen.!\nTongsan Media Group tanute’ tangin,


url: =Puteek pa leh Tangval pa Tangthu :: ZOMI DAILY\nPuteek pa leh Tangval pa Tangthu\nposted on 24 March 2015 at 12:58 am Lomkholna: Article, Thawntuang\nTangval thahat mahmah pa leh a thahat nawnlo Puteek pa tangthu kong gen ding hi. Phat tuamna aom kei zongin thalakna dingin ka ngaihsut thu ka pulak nuam hi.\nTangval pa pen thahat ban-ah taihat mahmah hi. Sum zong hau mahmah in a sum Thung ip pi khat pua in a khua sung vuah vak hi. A hauna a khuapihten thei khin uhhi.\nKhat vei Bawlung ki mawl Tangval thahat pawl khatte kiangah kei hong delh unla hong khoih masa penpen ka sum teng ka pia ding hi cih kamciam hi. Tangval ten zong delh pah ngeingai in phazolo uhhi.\nNih veina leuleu Lo kha pasal 5 bangte ngei ah kei hong khoih masa penpen ka sum teng ka pia ding hi hong delh un ci-in tangko leuleu hi. Tua ten zong phazo tuanlo uhhi.\nThum veina leu ah Mawtaw cycle tai ki dem tangval hon khatte kiangah a cih ngei bangin kamciam pia in tangko leuleu hi. Cycle tawh a delh uh hangin amah kawi tai zalzal zel ahih manin phazo tuanlo uhhi.\nA tawpna ah Puteek pa khat a innka dawn ah ni lum awi khat kiangah Pu aw kei hong koihkha peuhpeuh ka sum tampi ka pia ding hi hong khoih khak sawmin tua hileh mihau na suak pah ding hi cihi.\nPuteek pa zong hoih gei ei..kei tha tawh delh leng cik mah hunin pha ngeilo ding, khoih kha ngeilo ding ka hihteh Bil ngong ki neih leng khoihkha pen ning cih ngaihsut siamna hong neih hi. Tangval pa in mi kiangah a cih ngei danteng\na cihteh Puteek pa in bang a hiam na gengen tel mahmah keng, ki tello lua ci hi. Tangval pa in Puteek pa telding leh a zak ding deih ahih manin Puteek pa zak ding naih pheiphei in cici in, Puteek pa in a za lo ki neih semsem aa, a tawpna ah…..hoi…ha..ci-in Tangval pa pen Puteek pa in hong hing mat zo lian hi.\nThupha ih ngahna dingin a ging khempeuh ih zuih pahpah leh Thupha ki tanlawh thei zawsop hi. Khat veivei a ging khempeuh Bil ngong bangin om hit hiat in thu khingkhai zelzel leng Thupha ngahna ding lampi na hi thei hi. A ging ngaih khempeuh zong up pahpah leh zuih pahpah huailo hi. Tua pen ciimna leh pilna hi gige ka sa hi.\nLungdam Pasian Angvan minam sungah….\nPrevious: Innkuan nuam bangci lamding? ~ David Tuang\nNext: Tulaai Leitung Thuthang Tuamtuam Updates March 23, 2015\nLeadership ~ Laitai April 2008\nMalaysia Banting vengsung ah damiah mi 4 kiman, khat kikapliam\nGam danga inn nasem dinga a pai numei te\nSen minamte a dangte sangin a tungtuan zawkna nam (10)\nMalaysia, Kedah ah mawtaw 4 kitaihgawp in nupa kopkhat aphual ah sipah


url: =red hiking boots on a hike in t Travel Mug\nPool Game Mug\nHawaii, Kalihiwai Stream. Kayak Travel Mug\nM L Champignon!! Mug\nTyre Tracks In Sand Desert Travel Mug\nLive Love Cross Country Running Mug\nShowing: 2129 – 2,156 of 2,360 Sports Recreation Coffee Mugs designs available on 6,810 products


url: =Samuel Nihna 11 | Siantongluan.net\nSamuel Nihna 11\nSamuel Nihna 11 |\nGaldo dingin kumpite a kuankhiat hun tua kum phalbi sungin David in Joab, leh amah tawh a om a nasemte, leh Israel-te khempeuh sawl a, amaute in Ammon mite sugawpin Rabbah khua umcih uh hi. Ahih hangin David Jerusalem-ah om hi.\nKhatvei nitak lamin a lupna panin David tho-in kumpi innkhumzangah a pai leh innkhumzang panin amah in numei khat a kisil galmuh kha hi. A numei melhoih mahmah hi.\nDavid in mi sawlin tua numei thu kansak hi. Mi khat in, "Hih nu pen Hit mi Uriah zi, Eliam tanu Bathsheba hilo ahi hiam?" a ci hi.\nTua ahih ciangin David in kamtaite sawlin tuanu samsak hi. Tuanu ama kiangah hong pai a, amah in tuanu luppih hi. (Tuanu a khasim nitna panin a kisiansuah tung ahi hi.) Tua ciangin ama inn-ah a ciah hi.\nTua ciangin tua numei gai hi. Amah in mi sawlin David kiangah, "Nau ka paai hi," ci-in gensak hi.\nTua ciangin David in Joab kiangah thu puak a, "Hit mi Uriah ka kiangah hong sawl in," a ci hi. Tua ciangin Joab in David kiangah Uriah sawl hi.\nAma kiangah Uriah a tun ciangin David in Joab bangci om a, mite bangci uh a, galdona bangci mavan hiam cih dong hi.\nTua ciangin David in Uriah kiangah, "Na inn-ah ciahsuk in la tawlnga in," a ci hi. Tua ciangin kumpipa inn panin Uriah paikhia a, kumpipa kiang panin letsong khat in amah zui hi.\nAhih hangin Uriah a topa nasemte khempeuh tawh kumpipa kongpi gei-ah lum a, ama inn-ah ciahsuk lo hi.\n"Uriah a inn-ah ciahsuk lo hi," ci-in amaute in David kiangah a gen uh ciangin David in Uriah kiangah, "Khualzin-a hong tung hilo na hi hiam? Bang hangin na inn-ah ciahsuk lo na hi hiam?" a ci hi.\nUriah in David kiangah, "Thuciamna Singkuang, Israel-te, leh Judah mite gal sungah om uh a, ka topa Joab leh ka topa nasemte gamlakah giak uh hi. Tua ahih manin anne tuidawn ding leh ka zi tawh a lum dingin ka inn-ah ciahsuk ding ka hi hiam? Nangmah na hin mah bangin, hih bang ka gamta het kei ding hi," a ci hi.\nTua ciangin David in Uriah kiangah, "Hih lai-ah tuni zong om in la, zing ciangin nang kong paikhiasak ding hi," a ci hi. Tua ahih ciangin Uriah zong tua zan leh a zing ciang Jerusalem-ah om hi.\nDavid in amah samin ama omna-ah zu leh an nesak a, amah zu khamsak hi. A nitak ciangin amah a lum dingin a topa nasemte tawh paikhia a, ahih hangin ama inn-ah ciahsuk tuanlo hi.\nZingsang ciangin David in Joab kiangah lai khat gelh a, Uriah khut tungah a lai khak hi.\nA lai sungah, "Galsim a haksatna penah a madawkin Uriah koih in la, amah kivat tukin a sihtheihna dingin ama kiang panin nungkik un," ci-in a gelh hi.\nJoab in khuapi a umcih ciangin mi a hangte om hi, ci-in a theihna munah Uriah a seh hi.\nKhuapi mite hong kuankhia-in Joab tawh kido uh hi. Mite lakah David nasemte pawlkhat si hi. Hit mi Uriah zong kithat hi.\nTua ciangin Joab in mi sawlin galkidona thu khempeuh David kiangah a gen hi.\nAmah in kamtaipa thu hilhin, "Galkidona thu khempeuh kumpipa kiangah na gen khit ciangin,\nkumpipa a heh suakin amah in nangma kiangah, A sim dingin khuapi-ah tua zahin a nai-in pai na hi uh hiam? Kulh tung panin hong kap ding uh theilo na hi uh hiam?\nJerubbesheth tapa Ahimelek kua in that hiam? Numei khat in angawina suangpeek tungnung kulh tung pan ama tungah khiatsukin Thebez-ah amah si hilo ahi hiam? Bang hangin tua zahin kulh nai-ah pai na hi uh hiam? hong cih leh nangmah in, Hit mi na nasempa Uriah zong si hi, na ci ding hi," a ci hi.\nTua ahih ciangin kamtaipa pai a, hong tungin a gen dingin Joab in a sawl thu khempeuh David kiangah a gen hi.\nKamtaipa in David kiangah, "Mite in kote hong zothawhin gamlakah kote a do dingin hong kuankhia uh hi. Ahih hangin kote in kulhkongpi lutna dongah amaute ka notkik uh hi.\nTua ciangin thaltawite in kulh tung panin na nasemte hong kap uh a, kumpipa nasem pawlkhat si hi. Hit mi na nasempa Uriah zong si hi," a ci hi.\nDavid in kamtaipa kiangah, "Joab kiangah hih bangin na gen in: Hih thu hangin nangmah kilungkhamsak kei in; bang hang hiam cih leh namsau in koi lai panin hong vat ding cih a kimatheih lo mah ahi hi. Khuapi na simna hanciamin lumlet in, ci-in Joab hanthawn in," a ci hi.\nUriah zi in a pasal a sihna thu a zak ciangin a pasal hangin kap hi.\nA kahna a ven ciangin David in mi sawlin ama inn-ah tuanu lasak a, tuanu ama zi suakin, amah tawh tapa khat a nei hi. Ahih hangin David gamtatna thu in Topa lungkimlo sak hi.\nTedim Lai Siangtho / Laibu: Samuel Nihna 11


url: =Trump cinna tawh kisai kua te’n banggen? ~ Thang Khan Lian :: ZOMI DAILY\nposted on 11 November 2016 at 12:02 am Lomkholna: News, Thangkhanlian, USA, World\n*”Hih bang hong piang ding pen (president kiteelna results) na nakpi takin i sem thaman leh i deih hi vet lo hi. Hih kiteelna ah gualzawhna i ngah zo loh pen poi kasa mahmah hi. Hih bang hong pian’ ding pen i (US ten) neih khawm manphatna (values) leh i gam adingin thusaupi muh/geel kholhna hilo hi” – Hillary Clinton\n*”African-American khempeuh aw, ka goluah/innluah, a kiluahsawnto, gamtatzia/nasepdan kiluahsawn,(legacy) a kizop theihna dingin Hillary vote na pia kim tek un. Na piak kei uh leh nong simmawh bawlna uh leh nong ho gawpna/hosiatna (insults) uh bangin ka ngaihsun ding hi. Trump in ka goluah/innluah pen hong hosiatsak (insult) ding hi,”\n– Barack Hussein Obama in Sept. 16, 2016 in Congressional Black Caucus dinner hun-ah a thugenna ah a gen.\n“Trump in, ‘gambup kipumkhatna ding leh a beisa hunin liamnate (kiteel ma-in hunin vote zonna ah) hangin kikhennate tuam hun ta hi,’ cih hong gen (a cin’ khitin a gen) pen lungdam mahmah ing. Kipumkhatna dinga nasepkhawmna ding lamen in i ngak hi”.\n— Obama (in zanin White House, Rose Garden ah a gen. Vice-President Joe Biden in zong vanlam a et leh sang sa mahmah hih tuak).\n*India-US in gam nih kikal ah kizopna (bilateries ties) a sangzaw ah a om theihna dingin nasep khawm ding kingak in, ki-en hi.\n– India PM Modi.\n*US President dingin Trump hong cing ahih manin Russia in US tawh a beisa hunte ah kizopnate (Obama hun panin US leh Russia kikal pen Cold War bei khit nungin a siat pen hun hi kici hi) a ngei tawh kibang kik sak dingin Russia man sa-in ki-om hi.\n– Russia President Putin.\n* Nakpi takin hanciamna tawh US President thak dingin Trump a cin’na hangin ka lungdampih hi. US tawh a beisa hunin trade, security leh defence ah US leh Britain kilawmtatna a ngei mah kibangsak ding hi.\n– British PM Theresa May.\n*President dingin Trump a cin’ manin ka lungdampih hi. Ama’ hun (term) sungin kilemna leh daihna (peace) a om/pian’ ding ka lamen hi.\n– Palestine President Mahmoud Abbas.\n*Gam nihte hamphatna ding leh leitung bup hamphatna dingin leh khangtohna thupi zaw sem om theihna dingin US President Trump tawh na kisem khawm ding hi.\n– Chinese Foreign Ministry.\n*Hih thupiang (Trump cin’na thu leh US kiteelna result) pen Germany gam-a mi a tamzawte deihna hilo hi. Ahih hangin kizahtakpih ding hi.\n*”Hillary gibeem/thong inn ah khum in, Mexico-US gamgi ah kulhbang bawl in,”\n– Trump gum pawl\nHih bangin lungdam in Trump gum pawk a ot lai un Hillary gumte pawl kap ngeingei in, pawl khat kihehna in kikawi uh hi.\nHillary leh Obama kimuhpih thei ten manlang takin na kimuhpih ta peuh un la, na hehnem un .. hehpihhuai lua uh hi. Thang Khan Lian\nPrevious: India sum kumpi in asihsak manin sum ki halta ~ Thang Khan Lian\nNext: Singapore Prepaid SIM Cards athakte 2G Handset tawh kizangthei nawnloding ~ ZD\nAsikhin kisa in misibuk ah akikoih, zankhat khitciang hingkik


url: =Naungek suakcil anungtalai in ninbung sungah kipai, miksi in dehgawp :: ZOMI DAILY\nposted on 18 October 2017 at 11:21 pm Lomkholna: India, News, Sawltak, World\nIndia gamsung ah naungek asuakcil khat numei ahih manin, anu apa te’n deihlo in ninbung sungah paiziau cih Daily Mail pan kiza hi. Tua naungek pen ninbung, Plastic Bag sungah akipai hi a, ahunlap in ki honkhiathei hi.\nCentral India, Madhya Pradesh State sungah thupiang hi a, Bhopal Police te’n agenna ah hih naungek pen pasal hilo ahih manin, anu apa te’n deihlo in apaih uh hiding cihi.\nNinbungsung panin akitopkhiat ciangin miksi tampi in apumpi tungah bawmngeingai cihi. Ageinai ah anawkkha khatin naungek kap azak ciangin Rubbish Container sungah amukhiat hi a, hih naungek pen agihna zong ageina sangin niamzaw “Underweight” cihi.\nAmukhia Dheeraj Rathore kici ii genna ah Saturday zingsangtunglam in naungek kap kaza hi. Ninbung geiah kanawk laitak in kazak hi a, ninbungsung ka et ciangin naungek asuakcil khat kamu a, kapatau mahmah cihi.\nTua naungek ii alu leh apumpi khempeuh ah miksi vive in bawmngeingai hi. Tuaciang in alawmte kiangah huhna ngenin, tua naungek pumpi tungpan in miksi te hemkhia uh a, puanza tawh tuam uhhi. Tuakhit ciangin amanlang in ageinai aom Hospital khatah paipih uhhi.\nHospital panin Medical Staff te’n agenna ah hih naungek pen agihna 3.5 pound bek pha in, Critical Condition hi. Naungek suakcil pen 5.5 lb panin 8.8 lb kikal pen angeina hi a, hihpen angeina te sangin agihna tawmlua mahmah cihi.\nZato ah hoihtak aki etcian ciangin apumpi tungahzong liamma, akikui cihkhawng omkawikawi ahih manin, asuahkhiat limin kibawlsia “physical abuse” kibawl hiding cisawnsawn hi.\nPolice te’n thu bawlding in Case Register uh a, anu apa kuahiam cih kankhiading cihi.\nIndia gamsung ah tapasal bekbek kideihlua mahmah ahih manin, naungek numei asuah ciangin hihbang in apaiziau pawlkhat ommawk uhhi.\nIndia pawlkhat te ngeina ah numei in pasal aneihding ciangin sum, neihlelam tampi tawh leikul sakmawk uhhi. Numei in apasalding sum tampi bei in leikul, numei in pasal zahin anu apa te kemlo in, pasal aneih ciangin midangta suakziau cihbang ngaihsutna tengtawh tanu neihding pen hamsa asamahmah pawlkhat omlaimawk uhhi.\nRelated: Yangon Hlaingthaya ah naungek asuakcil akipaai khat anungtalai in kimu ~ ZD\nTapasal tepen gamhluahding, innkuan ii sumzon paizomna aluahding ci’n kimu a, tanumei sangin kidelhzaw mawk hi. Hihbang ngaihsutna ahoihlo te aomloh nadingin Campaign tuamtuam kibawl zelzel himahleh ngaihsutna akilaihzolo pawlkhatmah omlai veve hi. Sawltak #zomidaily\nPrevious: Malaysia gamsung biakinn leh pawibawlna te ah Bomb asukkhapsawm IS migilo 3 kiman\nNext: USA, Maryland ah thau kikapna piang, mi 5 kikapkha in 3 sikhin


url: =Nipini Kikhopkul Sese Maw: Pawlpi Ka Nuak Lel Diam?\nNipini kikhop pen biakpiakna kicilo ahih leh kikhop kul sese ding hiam, cih dotna hong om pah lian hi (Mi pawlkhat bang in nipini kikhop bek pen biakpiakna sa uh a, ahi zongin kikhawm nuam tuanlo lailai uh hi). Mun gamla pipi pan vai thupi tuamtuam nungsia-in sum le paai tampi zangin mun khatpeuh ah biakpiak kikhop kul sese ahi hiam?\nKul mah hi. Banghang hiam cihleh...\n1) Pasian thu kihilhna, thu-um mite tawh kikholhkhopna, leh nekkhawm neknate neihloh a phamawh ahi hi (Acts 2:42-46). TV, Radio, Internet, Digital tuamtuam tawh Pasian thu kihilhna ngai kha mah ding hi hang. Ahi zongin thu-um dangte tawh kikholhkhopna (fellowship) piang theilo hi. Nekkhawm zong khatkia in inn ah kine thei lo hi. I pastor pa in i inn ah hong puak kha mah ding hi. Ahi zongin nekkhawm pen inn-a kipuak ding hilo hi. Nekkhawm nek ni bek-akikhop ding zong hilo-a, nekkhawm in hong khamisak zaw, hong damsak zaw,Pasian maipha hong musak zaw zong hilo hi. Thu-um mite kikaihkhopna bek-a nek ding hi-a, Zeisu phawkna-a nek ding bek ahi hi (Acts 20:7; 1Cor 11:20-26).\n2) Kikhop ding pen Pasian hong sawl hi-a, thupi i sak kei phial le zong Pasian thu i manna-in i kikhop teitei ding ahi hi: “Mi pawlkhatte bangin biakpiak kikhopnate tawpsan kei ni. Topa Ni hong naita hi cih thei na hih manun khat lekhat than a kipia semsem un,” ci hi (Heb 10:25). Pasian sawlna i manna tawh Pasian deihna khat a sem kha ihih manin a hampha ihi hi. Kikhop nuam kei. Thugen lasak zaknop kei. Biakinn nuam kei. Hong ki-welcome kei. Hong ki-awlmawh beek kei. Nekkhawm zong kine ngap kei. Mi kitawm ta buang in. Khualum/dam lua mahmah lai, ctp., cih ding hi vetlo hi. Pasian in nop nasak uh leh kikhawm un, hong ci ngeilo hi.\nHih Hebrew 10:25 a kigelh hun lai-in kikhop ding limlim pen haksa mahmah hi. Kikhawm le uh bawlsiatna tuamtuam thuak uh hi. Singlom hen bangin kihenin kihal-a, a kihalna meikuang pen pawibawlna meivak bangin zang uh hi. Savun si banglai khawng tawh a hingtangin zialcip uh a, ui gilo gilkialte khawng nesak uh hi. Bungbu lehkhai-in a kal pan a lu dong sing-attem tawh a phelkhap uh zong om a, numei pawlkhatte bang a humsam uh tawh khuam tungah a sih dongun khai uh hi. Suangtum oksak-in tui sungah a khiat uh om a, ippi sungah khitcip-in tui sungah a khiat uh zong om hi. Sathau sa sungah a kan uh om a, sikbel sa mahmah sungah a hulkan ngiat uh zong om hi.\nTua hi-a, a kikhop uh ciangin luangkham lianga kikhawm uh ahi hi. Tua ahih manin Christian pawlkhatte in kikhop ding haksa hong sa uh hi. Kikhawm selo-in ei tumtak tekin om lel leng; i upna pulaaklaak se lo-in um khinkhian lel leng bawlsiatna le thahna tuamtuam thuak kha lo ding; vantunggam lah tung veve ding, ci uh hi. Kikhawm le uh a kithat thei lua mahmah ding hi na pi, Zeisu in, kikhopna tawpsan kei un, ci veve hi. Kikhawm le uh cin na nuntakna un sawng kha mah in teh; bawlsiatna le thahnate thuak kha mah un teh – ahi zongin kikhawm veve un, hong ci ahi hi. Mite in kikhop khat pen a nuntakna uh tawh khekngam liang ahih leh banghangin en haksa sa lai ding ihi hiam?\n3) I pianthak ciangin Khazih pumpi nate ihi-a, Khazih pumpi nate a vekpi-akizom dimdiam ding leh amau mun ciat-a a gamtang diamdiam ding ahi hi (1Cor 12:13-20, 27). I pumpi dang teng a kim hangin i khepimuk om kei leh kiplo hihang. I pumpi sungah a om lam kiphawk kha khollo napi, om kei takpi leh a poi mahmah tampi om hi. A taktak-in ci leng a nasem taktak teng pen a kimulo teng hi zaw lai hi. Khazih pumpi nate hi khin na pi, pumpi na a dangte tawh i kigina zop kei leh Khazih pumpi cidamlo ding a, ei mahmah pen natna/natna piangsak i suak ding hi.\n4) Zeisu pen pawlpi ih innkieu suang hi-a, tua tungah nungzuipite hong dingin tuate tungah thu-um mi dangte a kilamto diudeu ahi hi (1Pet 2:5-6). Kikhawm lo-in pawlpi mite tawh kikhawl kei leng Innkiu Suang Zeisu tunga kiciang ihih sam hangin na dangte tawh a kizomlo hi ding ihih manin i kip thei kei ding hi. I tungah zong kua/bangmah kilambeh theilo ding a, i nuai ah zong hong kidom hong kinang thei nawnlo ding ahih manin i puk pah ding hi. Ei bek zong puk lo-in Zeisu pawlpi i dengpai kha mai ding hi. Thukhenna kuan thuakzo ding!\n5) I pianthak tunga i ngah Khasiangtho letsongte pen pawlpi kilam na dinga hong kipia hi-a, ei nopsak mawkmawk na ding hilo hi (Rom 12:5; 1Cor 12:7; 14:3-5, 12, 17, 26; Eph 4:12). Kikhawm lo-in thu-um mite tawh kipawlkhawm kei le hang i Khasiangtho letsong ngah koi ah zang ding ihi hiam? Pawlpi kilamtoh na dinga hong kipia hi ven – kikhawm kei leng pawlpi koici lamtoh ding? Keiguak in inn ah LST simin thugen leng nuam sa zaw ing, ci-in i kikhamisak mahmah hang Khasiangtho a zahpihte i suak ding hi.\n6) Kikhopna lo tawh kikhami theilo hi. Zeisu tawh i kisut pen hun in itna i lah khiat hun, mawhna i maisak hun hi-a, midangte tawh kikhawlkhawm kei le hang kua tungah itna lak khia-in kua mawhna koici maisak thei ding ihi hiam? Pasian in pawlpi sungah khat le khat a ki-it ding (1John 4:12), a kihanthawn ding (Heb 3:13), na hoih a kisepsak diamdiam ding (Gal 5:13), thu a kihilh ding (Rom 15:14), a kipahtawi ding (Rom 12:10), a kihehpih diamdiam ding le mawhna akimaisak ding (Eph 4:32), kiniamkhiatna puan a silh ding (1Pet 5:5), thu a kingetsak dingin hong sawl hi (Jas 5:16). Khat le khat tua bangin na kibawl un, ci- a ‘khat le khat’ kammal a zat pen 70 vei bang hi-a, pawlpi sungah pawlpi mite khat le khat i kibawlzia ding hong hilh ahi hi. Kikhawm ngei kei leng hih Pasian deihnate koici zuih thei ding ihi hiam? Khatkia-in kikhami thei vet lo!\n7) Pasian phatna late, biakna late leh khalam late tawh khat le khat nakihanthawn un la, Topa phatna lasa un, ci hi (Eph 5:19). LST sunga Pasian phatna la a tamzawte pen mipi mai/lak-a kisa vive hi-a, mipi mai/lak mah-a lasa dingin zong hong kisawl hi (Ps 111:1; 1Cor 14:15; Heb 2:12). Mipi tawh ahi-a,mipi mai-a lasakna tawh ahi zongin khat le khat a kihanthawn ihi hi. Kikhawm keile hang koici bangin lasakna tawh midangte thapia thei ding ihi hi. Mipi la i sak ciangin i vekpi-in Pasian min a phat ihi-a, i vekpi mahin khat le khat a kihanthawn ihi hi (Mipi lasak ciang sak thadah kei ni). Vantung mite in Pasian phat-in, “siangtho, siangtho, siangtho,” acih uh ciangin zong khat le khat ki-en uh a, Pasian siangthona pen khat le khat tunga kiko ngiat uh ahi hi (Isai 6:3). Mipila i sak ciangin zong tua bang mah ahi hi.\nTua ahih manin pawlpi nuak kei ni. Piangthak taktak ihih nak leh pawlpi kinuak theilo hi. Pawlpi i nuak sangin si zaw le hang hoihzaw lai ding hi. Gina kei kha mah in teh – thungetna leh sep theih bangbang tawh puah ni. St. Augustine in, “Pawlpi pen numei kizuak hi-a, ahi zongin ka nu hi,” ci se hi. Gina kei mah, ahi zongin pawlpi lo tawh kha thu ah kinungta zolo hi. Pawlpi gina, pawlpi kicing,paubanna neilo pawlpi omlo mah ding hi. Banghang hiam cihleh ‘nang’ pawlpi mihi ve cin!\nAhi zongin Zeisu in pawlpi nuak ngeilo-in taisan ngeilo hi. ‘Nang’ hong taisan leh hong taisan zaw kha phial in teh – a pawlpi ahih leh taisan theilo hi. Ama phuh hi-a, ama lam ahi hi. Ama pat hi-a, bei ngeilo ding hi. A pumpi hi. A zi/mo hi. Pasian mai-a a dinpih ding ahi hi. A it tawntung, a gup tawntung hi-a, a sihpih ahi hi. Zeisu in pawlpi aa dingin a nuntakna a piaksa ahi hi. Tua ahih manin pawlpi a ginat zawhloh hangin Zeisu in puah tawntung hi. Tawpsan ngeilo ding hi. A pawlpi hong puahpuah lai dinga kawkbang lo-in hong bawl ding hi. Tua ni ciangin a hoihpen, a kilawmpen, a ngaihbangpen, a minthangpen hong suak dinga vantung mite mai ah Zeisu in, ‘en dih vo, ka pawlpi, ka zi, ci-in hong kisilhpih (kicua) ding hi. Tuuno mopawi hong siim khempeuh in zong ‘Oh, Pawlpi, pawlpi; Zeisu mo, Zeisu Zi; Etlawm mah si teh maw! Kua in nang hong nuak ngam ding hiam? Kuan hong taisan ngam mawk ding hiam,’ ci ding uh hi.\nHih article pen “Nipi Kikhop Biakpiakna Kicilo” cih ka gelh masak tawh simkhop ding …\nBy: Lian Muan Kim, PhD (Tongsan Columnist & President of Koinonia Baptist Seminary)